Die glansende erdslangetjie (Leptotyphlops scutifrons) is die algemeenste van die nege spesies erdslangetjies wat in Suider-Afrika voorkom. 'n Glansende erdslangetjie is 'n baie klein, baie dun slangetjie met 'n grys-swart kleur; daar word ook soms na die slangetjie as die "draadslang" verwys. Net soos die erdslange, het die glansende erdslangetjie onderontwikkelde oë, wat as swart vlekkies op sy stomp kop vertoon. Die slang het 'n glansende, silindriese lyf (vandaar die naam), wat met klein, gladde, oorvleulende skubbe aan die rug- en onderkant bedek is. Dit het 'n lang stert met 'n stekelpunt. Glansende erdslangetjies se lengte wissel van 18 tot 24 cm. Die glansende erdslangetjie word in die noordelike dele van Suider-Afrika aangetref, behalwe in die Namibwoestyn. Dit is 'n grawende slang, maar kan ook waargeneem word in termietneste of onder blaarafval en tussen verrottende plantmateriaal (insluitende verrotte boomstamme), waar dit klein insekte jag. Die slang se dieet bestaan hoofsaaklik uit mier- en termietlarwes, maar dit vreet ook ander klein insekte. Die wyfie lê telkens 3 tot 7 klein, langwerpige eiers.


Roei is 'n individuele- of spansport waar 'n boot oor die water voortgedryf word met roeispane. 'n Span van roeiers op 'n boot word 'n ploeg van roeiers genoem. Daar is verskillende dissiplines by roei betrokke. In die skiff, 'n boot vir een persoon, word daar altyd met twee roeispane geroei. By bote met twee of meer roeiers is daar twee moontlikhede: die roeiers het een spaan elk, of al die roeier het twee spane. In die grootste algemene item, die agt met stuurman, word daar altyd met een spaan per persoon geroei. Wikimedia Commons het meer media in die kategorie Roei. Wikiwoordeboek het 'n inskrywing vir roei. Hierdie artikel is ’n saadjie. Voel vry om Wikipedia te help deur dit uit te brei.


Lucius III was die 171ste pous van die Rooms-Katolieke Kerk van 1181 tot 1185. Pous Lucius III is gebore as Ubaldo Allucingoli in 1097 (?) in Lucca, Toskane. Hy was oorspronklik 'n Cisterciënser monnik. Op 23 Februarie 1141 is hy deur Pous Innocentius II tot kardinaal-priester van St. Prassede. bevorder. In 1156 help hy om die verdrag van Benevento te sluit en word daarop deur Pous Alexander III op 1 Januarie 1159 as kardinaal-biskop van Ostia en Velletri aangestel. Na die vrede van Venesië word hy deur pous Alexander III gevra om te bemiddel in die stryd met keiser Frederik I Barbarossa oor die landgoedere van markgravin Mathilde van Toskane. Mathilde het haar landgoedere aan Pous Gregorius VII geskenk en op 17 November 1102 weer aan Pous Paschalis II, maar die keiser het geweier om dit te aanvaar. Ubaldo het ook nie daarin geslaag om 'n oplossing vir die geskil te vind nie. Hy was die dekaan van die kollege van kardinale en een van die mees invloedryke kardinale onder pous Alexander III. Op 1 September 1181 volg hy Pous Alexander III op en regeer tot sy dood op 25 November 1185.


Natalie du Toit OIG OIS (gebore op 29 Januarie 1984 in Kaapstad) is 'n bekende Suid-Afrikaanse swemmer. Sy het vyf goue medaljes tydens die Paralimpiese Somerspele van 2004 verower. Du Toit het gekwalifiseer om aan die Olimpiese Somerspele 2008 deel te neem saam met "normale" atlete. Daarby word sy die eerste vroulike geamputeerde atleet wat vir die Olimpiese Spele kwalifiseer. Tydens die Spele behaal sy 'n 16de plek (uit 25 swemmers) met 'n tyd van 2 uur 49,9 sekondes in die 10 km swemmaraton. Haar tyd is min of meer 'n minuut-en-'n-half stadiger as dié van die wenner, die 19-jarige Rus, Larisa Ilchenko. Sy het ook die voorreg gehad om die Suid-Afrikaanse vlag in die Beijing Nasionale Stadion tydens beide die openingseremonies van die 2008 Olimpiese en Paralimpiese Spele in te dra. Sy was die eerste atleet in die geskiedenis van die moderne Spele wat die eer te beurt geval het. Op die eerste dag van die Paralimpiese Spele het sy reeds haar eerste goue medalje in die 100 m vlinderslag ingepalm.


M-Net (oorspronklik 'n afkorting vir Elektroniese Media Netwerk) is 'n betaaltelevisiekanaal in Suid-Afrika wat in 1986 deur 'n konsortium van koerantmaatskappye (insluitend Naspers) tot stand gebring is. DStv Multichoice (en) M-Net se amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Robert Albert Wessels (gebore 30 Oktober 1980 op Kroonstad) is 'n bekende Afrikaanse sanger en akteur. Hy is in 2005 deur Huisgenoot aangewys as Beste Nuweling in die Afrikaanse Musiekbedryf, en in 2006 is sy liedjie Leeuloop deur Huisgenoot aangewys as die Liedjie van die Jaar. Wessels is op 30 Oktober 1980 op Kroonstad gebore. Hy gaan skool by Hoërskool Kroonstad en matrikuleer aan die Hoërskool Strand waarna hy drama aan die Technikon Pretoria (tans die Tshwane-Universiteit van Tegnologie) studeer. Hy verwerf sy diploma in 2002 waarna hy die vermaaklikheidswêreld aandurf. Kort daarna kry hy die geleentheid om die rol van Anton in RSG se radioverhaal Blinkwater te vertolk. Sy eerste televisierol was dié van Poena in die program Gauteng-alêng-alêng. Wessels het die volgende albums uitgereik: My Vissermanvriend se Pa, 2005 Halley se Komeet, 2007 Afrika Sonsak, 2009 Kaalvoet, 2011 Als wat ek het, 2014 Woestyn, 2017 Staan Saam, 2019 Die Sluise van die Hemel, 2020 Rolprente waarin Wessels speel: Poena is Koning (rolprent), 2007 'n Saak van geloof, 2011 100 meter Leeuloop, 2013 As jy sing, 2013 Leeuloop Poena is Koning (rolprent) Afrikaanse musiek Lys van Suid-Afrikaanse musikante Robbie Wessels: 'n Bietjie Stout[dooie skakel], besoek op 5 Augustus 2008 Robbie Wessels se amptelike webwerf Hierdie artikel is ’n saadjie.


Xena: Warrior Princess is 'n Amerikaanse televisiereeks wat eerste op die USA Network in die VSA op 15 September 1995 gewys is. Dit is geskep deur Robert Tapert wat ook die reekse Hercules en Young Hercules gemaak het. Xena - Lucy Lawless Gabrielle - Renee O'Connor Joxer - Ted Raimi Ares - Kevin Smith Wikimedia Commons het meer media in die kategorie Xena: Warrior Princess.


Die Olimpiese Winterspele 1928 (Duits: Olympische Winterspiele 1928, Frans: Les IIes Jeux olympiques d'hiver, Italiaans: II Giochi olimpici invernali, Romansch: Gieus olimpics d'enviern 1928), amptelik bekend as die IIde Olimpiese Winterspele, is tussen 11 en 19 Februarie 1928 in St. Moritz, Switserland, aangebied. Dit was die eerste Winterspele wat nie in dieselfde land as die Somerspele gehou was nie. Die Olimpiese Somerspele 1928 is in Amsterdam, Nederland, aangebied. 4 Olimpiese sporte is tydens die Spele beoefen. Bobslee Bobslee (1) Skeleton (1) Nordiese ski Heg-en-steg-ski (2) Noorse kombinasie (1) Skansspring (1) Skaats Kunsskaats (3) Langbaanskaats (4) Yshokkie (1) Hier volg 'n alfabetiese lys van al die Nasionale Olimpiese Komitees wat deelgeneem het.


Wilna Snyman (gebore 14 September 1935 in Kimberley) is ’n Suid-Afrikaanse aktrise en skryfster. Ná haar stryd teen borskanker tree sy ook gereeld op as motiveringspreker vir KANSA en ander organisasies. In 2006 publiseer sy haar outobiografie, genaamd Memoires. In 1984 ontvang Snyman die Erepenning vir Verhoogkuns van die Suid-Afrikaanse Akademie vir Wetenskap en Kuns terwyl Eghard van der Hoven in dieselfde jaar die Erepenning vir Toneelbevordering ontvang. Snyman woon tans in 'n aftreeoord in Hermanus. 1970: Hulda Versteegh MD, as dr. Hulda Versteegh 1972: Salomien 1976: Daar kom tant Alie (Fliek), as Elise le Grange 1976: Liefste Madelein, as Madelein 1976: Siener in die suburbs, as Ma 1977: Netnou hoor die kinders 1978: 'n Seder val in Waterkloof, as Sally 1984: Torn Allegiance, as Mev. Potgieter 1987: Liewe Hemel, Genis!, as Aletta 1989: Brutal Glory, as Ruth Selby 1993: Death in the Family, as Magdalene du Plessis 2000: 7de Laan, as Madel Terreblanche 2011: Hartland, as Ouma 1984 Erepenning vir Verhoogkuns 2001 Nasionale Televisie en Video Assosiasie (NTVA) se Avanti-toekenning vir beste aktrise Wilna Snyman in die Internet-rolprentdatabasis


Lugredery is 'n organisasie of maatskappy (lugvaartmaatskappy, lugdiens) wat passasiers of goedere (vrag) per vliegtuig vervoer. 'n Lugredery kan so min as slegs een vliegtuig besit of 'n vloot van honderde vliegtuie. HAT Verklarende Handwoordeboek van die Afrikaanse Taal (F.F. Odendal/R.H. Gouws). Kaapstad. 2005. Wikiwoordeboek het 'n inskrywing vir lugredery.


Die Mensjewiste (Russies: меньшевики, afgelei van die woord mensje, "minder") was ’n faksie van die Marxistiese Russiese Sosiaal-Demokratiese Arbeidersparty (RSDAP). Dit het ontstaan toe die party geskeur het; die ander faksie was die Bolsjewiste (большевики, большевисты; afgelei van bolsje, "meer"). Die skeuring het plaasgevind op die tweede partykongres in 1903. Die Bolsjewiste het later die Kommunistiese Party van die Sowjetunie geword. Op die tweede kongres van die RSDAP, wat in Augustus 1903 in Brussel en Londen gehou is, was daar groot meningsverskille tussen Lenin en Julius Martof, tot in dié tyd ’n groot vriend van Lenin. Hulle kon nie hul verskille bylê nie en die party het in twee faksies geskeur Lenin was die leier van die Bolsjewiste en Martof van die Mensjewiste. Hoewel albei faksies geglo het dat daar ’n burgerlike demokratiese rewolusie moet plaasvind, was die Mensjewiste meer gematig en wou hulle met die Russiese voorlopige regering saamwerk, terwyl die Bolsjewiste met ander radikale en die boere saamgewerk het en die voorlopige regering se bewind wou oorneem.


Die jaar 916 was 'n skrikkeljaar wat volgens die Gregoriaanse kalender op 'n Woensdag begin het. Dit was die 16de jaar van die 10de eeu n.C. In teenstelling met gewone jare het die jaar 366 dae en 'n 29 Februarie gehad. Tomislav word koning van Kroasië (tot 928). Onder leiding van A-pao-ki bring die Khitan Mongolië onder hulle gesag en verdryf die Kirgisiërs na Siberië. Ubayd Allah al-Mahdi stig die stad Mahdia en maak dit sy hoofstad. Petrus, biskop van Orte, hou 'n sinode in Hohenaltheim.


Jacobus Johannes Uys (30 Mei 1921 tot 29 Januarie 1996), beter bekend as Jamie Uys, was 'n Suid-Afrikaanse rolprentregisseur, akteur en vervaardiger. Uys het die regie van 24 rolprente oor sy loopbaan hanteer. Hy was ook die vervaardiger van die film Animals Are Beautiful People. Jacobus Johannes Uys is op 30 Mei 1921 in Boksburg gebore. Voor hy met rolprente begin het, was hy 'n wiskundeonderwyser op sy tuisdorp. Hier trou hy met Hettie, ook 'n wiskundeonderwyser. Die egpaar begin boer en open handelsposte langs die Palalarivier (Lephalalarivier). Hy is later as die plaaslike landdros en vrederegter aangestel. Uys maak sy debuut as rolprentregisseur in 1951 met die Afrikaanse rolprent "Daar Doer in die Bosveld". Sy twee "Beautiful People"-rolprente handel oor die plant- en dierelewe in Suid-Afrika, Namibië, Botswana en Zimbabwe, en veral oor die woestynlewe. 'n Hoogtepunt was waar olifante, vlakvarke, ape en ander diere dronk rondslinger nadat hulle gefermenteerde maroelas geëet het. Jamie Uys se grootste en bekendste rolprent was "The Gods Must Be Crazy". In dié komedie gebruik hy 'n Boesman genaamd N!xau in die hoofrol.


Pilbara is 'n streek in die noorde van Wes-Australië. Dit is een van die nege streke van die Streeksontwikkelingskommissiewet van 1993 en is ook 'n streek gelys onder die IBRA Daar word oor die algemeen in die Wes-Australiese Gasnywerheid aanvaar dat die naam afkomstig is van 'n Aborigine woord vir 'n sekere vissoort en dat die naam afgelei is van die Pilbara Goudveld wat in 1885 ontdek is, wat op sy beurt vernoem is na Pilbara Creek, 'n sytak van die Yulerivier. Wangka Maya van die Pilbara Aborigine Taalsentrum reken egter in sy publikasie genaamd Bilybara (bl. ii) dat die naam afgelei is van die Pilbara-streek in Nyamal en Panyjima wat afkomstig is van die woord bilybara wat droog beteken. Die eerste Europeër, wat die gebied verken het, was Francis Gregory in 1861. Mynbou is in 1943 in Wittenoom Gorge begin. Volgens die Wes-Australiese streeksontwikkelingswet is die streek suid van die Kimberley-streek en bestaan uit die plaaslike regerings van Ashburton, Oos-Pilbara, Port Hedland en Roebourne. Die Pilbara-streek strek oor 'n gebied van 507 896 km2 insluitende die eilande langs die kus.


Mandurah is 'n stad in Wes-Australië wat ongeveer 72 km suid van die staat se hoofstad, Perth af geleë is. Mandurah is die streekstad in Australië wat die vinnigste groei. Die stad het gegroei van geïsoleerde vakansiegemeenskappe langs die kus van die Peel-Harvey riviermond tot 'n baie gewilde bestemming vir diegene op soek na 'n alternatiewe lewenstyl. Mandurah se verbinding met die sentrale sakegebied van Perth is versterk met die opening van die Mandurah-Perth spoorlyn in Desember 2007. 'n Ondersoek na beskostigbaarheid in 227 stede in 2008 het dié stad as die duurste in Australië gelys. Die stadskern se strandgebied is die tuiste van 'n verskeidenheid natuurlewe wat dolfyne, pelikane, seeduikers en 'n oorvloed seelewe wat die bloumanna krap, wat sinoniem met die gebied geword het, insluit. Die stad word jaarliks deur duisende binnelandse- asook buitelandse toeriste besoek. Mandurah is bekend vir sy beskermde waterweë, uitstekende strande en boot en visvangaktiwiteite. Die waters van die Peel inham en Harvey strandmeer vorm die middelpunt van Mandurah. Die strandmeer is ongeveer twee keer so groot as Sydney hawe.


Cockburn Sound (uitgespreek koubin) is 'n see-engte aan die weskus van Wes-Australië. Dit loop vanaf die mond van die Swanrivier by Fremantle vir omtrent 25 km tot by Cape Peron naby Rockingham. Dit word in die ooste begrens deur die vasteland en aan die westekant deur Garden-eiland en Carnac-eiland, verskeie rotseilande en goed ontwikkelde koraalriwwe. Gage Roads lê ten noorde daarvan. Die see-engte is geleë by 32°10′14″S 115°43′26″E / 32.17056°S 115.72389°O / -32.17056; 115.72389 en die totale oppervlakte is ongeveer 100 km². Nywerhede op die vastelandse kus was vir baie jare 'n bron van kommer in soverre dit die omgewing betref. In die afgelope paar jaar het swaar nywerhede daar afgeneem en het dinge in die verband verbeter. Die Garden-eiland toegangsroete tot Garden-eiland het die ekologie van die gebied baie verander en 'n impak op die seegras daar gehad asook die beweging van sand in en rondom Shoalwater Mariene Park. Die see-engte word toenemend gebruik vir ontspanning- en visvangbedrywighede vanweë die verbetering in waterkwaliteit. Cockburn Sound Management Council Annual Report from 2005 Geargiveer 26 Augustus 2006 op Wayback Machine


Central Park is 'n 51 vloer wolkekrabber in Perth, Wes-Australië. Die gebou se hoogte gemeet vanaf sy basis op St Georges Terrace tot by sy dak is 226 m en tot by die bopunt van sy radiomas is 249 m hoog. Met voltooiing in 1992 was die gebou die hoogste in Perth, maar die gebou is verbygesteek nadat die 270 m hoë BHP Tower in 2012 voltooi is. Die gebou is tans die sewende hoogste gebou in Australië. Central Park was die vierde en grootste stadium van die argitekte Forbes & Fritzhardinge se plan vir die omliggende kommersiële streek, wat die AMP-gebou, die Commonwealth Bank-gebou en die Wesley Centre ingesluit het. Die ontwerp van die toring is verskeie kere verander om aan te pas by veranderde konsessies wat mettertyd toegestaan is. Die toring is uiteindelik gebou as 'n saamgestelde staal-en-betonraam met 'n betonkern wat vooraf gespan is en verstewig word met balke aan die bokant van die toring. Toe die gebou voltooi was, was dit een van die hoogste geboue wat hierdie tegniek gebruik het in Australië.


Hennenman is 'n dorpie tussen Welkom en Kroonstad, in die Lejweleputswa Distriksmunisipaliteit van die Vrystaatprovinsie van Suid-Afrika. Binne die distrik is die dorp ongewoon deurdat sy ekonomie hoofsaaklik op landbou gegrond is pleks van op goud, maar dit is tog deel van die Vrystaatse Goudveld. Die dorp, wat aanvanklik uit 'n spoorwegstasie ontwikkel het, was voorheen bekend as Ventersburg Road. Die rede hiervoor was dat Hennenman gedien het as 'n spoorhoof vir Ventersburg wat 18 km verder oos geleë is. Op 'n vergadering op 25 Mei 1927 is die naam verander na Hennenman toe 'n vooraanstaande plaaslike boer vernoem is. Hy was Petrus Hennenman wat hom in 1860 in die Oranje-Vrijstaat gevestig het, waarna hy in 1873 die plaas Zwartpan aangekoop het. Op 5 Desember 2000 is Hennenman geïnkorporeer in die Matjhabeng Plaaslike Munisipaliteit, wat die stad Welkom en die dorpe Allanridge, Odendaalsrus, Ventersburg en Virginia insluit. Voor en tydens die apartheidsjare, het swart mense 'n afsonderlike gebied in die suidelike deel van Hennenman bewoon, wat in 1944 uitgelê is. In 1952 is hierdie huise egter gesloop deur die apartheidsregering weens hul nabyheid aan die wit gebiede.


Norman Robert Foster, sedert 1990 Sir Norman Foster en sedert 1999 ook Lord Foster of Thames Bank, is 'n Britse argitek. Foster is bekend vir sy ontwerpe van onder andere die Millenniumbrug (wat oor die Teems in Londen strek), asook 30 St Mary Axe, (beter bekend as die "Gherkin", in dieselfde stad) en die koepel op die ryksdaggebou in Berlyn. Sy ontwerpe kan so ver as China, Australië, Kanada en Kasakstan besigtig word. Hy is in twee eksklusiewe ordes opgeneem, die Duitse orde Pour le Mérite ("vir die meriete") en, in 1997, die Briste Order of Merit ("orde van meriete"). Hy is ook benoem tot Life Peer, wat beteken dat hy vir die res van sy lewe as 'n edelman beskou sal word en, as 'n baron, behoort hy tot die Britse Hoërhuis.


'n Kilogreep (Engels: kilobyte), afgekort kB, is 1000 grepe. Vroeër was met 1 kB dikwels 1024 grepe bedoel, maar die gebruik neem af sedert die nuwe standaard vir binêre voorvoegsels in gebruik geneem is. 1024 B word nou 'n kibigreep genoem, afgekort KiB. 1000 kB heet 'n megagreep, 1024 KiB word 'n mebigreep genoem. Een kilogreep van inligting kom ongeveer ooreen met: 'n halwe bladsy teks (in A4-formaat) gekompakteerde digitale lêer van 0,3 sekondes klank teen telefoonkwaliteit 'n klein prentjie :


Volgens die 2011 sensus van Suid-Afrika, was daar ’n totaal van 6 855 082 mense wat Afrikaans as ’n eerste taal praat. Volgens die 2001 Namibië sensus het 11.4% van die Namibiërs Afrikaans as hulle huistaal gehad. Die getal Afrikaanssprekendes tydens die sensus van 2011 in Suid-Afrika volgens plaaslike munisipale grense is soos volg: Statistieke Suid-Afrika: 2011 sensus. [1] Geargiveer 14 Augustus 2013 op Wayback Machine


LEED of Lae-energie elektrondiffraksie (Engels: low-energy electron diffraction), is 'n fisiese metode om die wyse van absorpsie van gasatome op 'n oppervlak te bestudeer. Dit berus op die konsep van interferensie van elektrongolwe. Die interferensie sorg vir 'n duidelik rooster op 'n monitor. Hierdie artikel is ’n saadjie. Voel vry om Wikipedia te help deur dit uit te brei.


Dagbreek, ook bekend as die “John Murray Huis” (genoem na 'n stigter van die teologiese Kweekskool aan die Universiteit Stellenbosch) is die grootste en die tweede oudste manskoshuis op Stellenbosch. Dit is in sentrale Stellenbosch geleë. Dagbreek het 'n huis geword vir duisende mansstudente aan die Universiteit van Stellenbosch vandat die huis se deure oopgemaak het in 1921. Dagbreek is 'n vierkantige gebou met 'n groot grasperk in die binnehof. Dit bestaan uit sewentien bewoonde seksies waarvan die meeste vier kamers en 'n badkamer op elke vloer het. Seksies een tot sewe maak die Seniorhuis uit en agt tot agtien die Juniorhuis. Seksie 16 bestaan uit 'n eetsaal en 'n sosiale saal. Hierdie boustyl wat uniek is onder die koshuise op Stellenbosch het 'n besondere effek op die lewe in die koshuis. Verskillende seksies het elkeen hul eie karakter en tradisies en kompetisies tussen die verskillende seksies is 'n daaglikse gesig. Wynand Louw was die argitek van Dagbreek. Die bouery het in 1920 begin en die eerste deel (seksies een tot sewe) is in 1921 voltooi.


Die Ab Urbe Condita jaartelling (Latyn: "Vanaf die Stigting van die Stad") of Anno Urbis Conditae (Latyn: "in die Jaar van die Stigting van die Stad"), in beide gevalle afgekort tot AUC, dui die kalenderjare sedert die stigting van Rome aan. Die gebeurtenis vind volgens oorlewering in 753 v.C. plaas. Die sluipmoord van Julius Caesar in 44 v.C., byvoorbeeld, sou volgens die Romeinse telling in AUC 710 plaasgevind het. Net soos die Christelike jaartelling, het die Ab Urbe Condita jaartelling nog nie in die antieke Romeinse tye bestaan nie. Die jaartelling word ongeveer in die jaar 400 (n. C.) deur die Iberiese historikus Orosius ingevoer (en sistematies gebruik). Dionysius Exiguus het daarna die Christelike jaartelling in min of meer die jaar 525 ingevoer, aangesien hy wou afwyk van die jaartelling van die christenvervolger keiser Diocletianus. Skynbaar was pous Bonifatius IV (omstreeks die jaar 600) die eerste wat die twee jaartellings in verband gebring het (dus: AD 1 = AUC 754).


Bhaadra is die sesde maand van die Hindoekalender. Bhaadra is ook bekend as bhaado of bhaadrapad. Bhaadra begin volgens die westerse kalender tussen 23 Augustus en 22 September wanneer die son in die sterrebeeld Leeu staan. Gedurende die maand Bhaadra word Ganesha Chaturthi gevier, die verjaarsdag van Ganesh. Hierdie artikel is ’n saadjie. Voel vry om Wikipedia te help deur dit uit te brei.


'n Chloroplas is 'n organel wat in fotosinterende plante voorkom. Forosintese vind in die organel plaas om glukose aan die plant verskaf. Dis die chloroplas wat verantwoordelik is vir die groen kleur van plante. Chloroplaste is die setel van fotosintese en bevat die groen pigment, chlorofil, en ander pigmente en komponente wat betrokke is by die vaslegging van ligenergie en die omskakeling daarvan na bruikbare chemiese energie. Tydens fotosintese word koolsuurgas uit die atmosfeer in die chloroplas geassimileer en omgeskakel na koolhidrate m.b.v. die produkte van ligvaslegging. Hierdie koolhidrate word gebruik in die res van die selmetabolisme. Binne-in die chloroplas kom ŉ komplekse lamellêre membraansisteem, bekend as die tilakoïedsisteem, voor. Op sommige plekke is die tilakoïed lamellas op mekaar gestapel om granums te vorm. Die tilakoïedmembrane bevat die komponente wat benodig word om ligenergie te oes. Die chloroplas matriks, of stroma, bevat die ensiem ribulose-1,5-bisfosfaatkarboksilase/oksigenase (RuBisCo) wat betrokke is by die vaslegging van koolsuurgas.


Elsabé Antoinette Murray Joubert OIS (Paarl, 19 Oktober 1922 – 14 Junie 2020) was 'n Afrikaanssprekende Suid-Afrikaanse skrywer. Joubert het beroemdheid verwerf met haar novelle Die swerfjare van Poppie Nongena, wat in 13 tale vertaal is, en wat ook as 'n drama op die planke gebring is. Sy was die niggie van die Afrikaanse skrywer Gideon Joubert. Sy is op 14 Junie 2020 aan Covid-19 oorlede. Elsabé Antoinette Murray Joubert is op Saterdag 19 Oktober 1922 in die Paarl gebore. Haar ouers stam albei van die Franse Hugenote af. Haar pa, Willem Adolf Joubert, is die seun van ’n wynboer en vir 32 jaar hoof van die Paarl Onderwyskollege, terwyl haar ma, die predikantsdogter Elsabé de Villiers, onderwyseres was by die Skool vir Dowes op Worcester. Haar ouers is in 1916 met mekaar getroud. Haar jonger suster Isabeau is jonk dood aan leukemie, maar sy het nog ’n ouer broer, Gideon. Sy gaan van sub A tot matriek skool aan die Laerskool en Hoërskool La Rochelle in die Paarl en matrikuleer in 1939.


Port Jackson is 'n natuurlike hawe wat aan die ooskus van Australië by Sydney geleë is. Die hawe is ook bekend as plek waar vir bekende "Sydney Opera House" en die "Sydney Harbour Bridge" gesetel is. Wikimedia Commons het meer media in die kategorie Port Jackson. Hierdie artikel is ’n saadjie. Voel vry om Wikipedia te help deur dit uit te brei.


Hier volg 'n lys van dorpe en stede in Pakistan waarvan die name verander is: Nord-Wes Frontier Provinsie → Afghania or Pakhtunkhwa (voorgestel) Alor/Aror → Sukkur Appozai → Fort Sandeman → Zhob (1976) Kalat-e Sewa → Kilat → Kalat/Qalat Krokola → Kolachi → Karachi Lab-e-Darya → Dokri Labokla → Lahore Lyallpur → Faisalabad (1977) Montgomery → Sahiwal (1966) Multan → Alexandria → Multan Pasni → Cysa → Pasni


Sabie is 'n bosboudorp geleë aan die oewers van die Sabierivier in Mpumalanga, Suid-Afrika. Die Sabierivier was eens op 'n tyd vol krokodille en daarom het die Sjangaan-stam die rivier uluSaba (rivier van vrees) gedoop. Die dorp is gestig nadat HT Glynn en JC Ingle goud hier ontdek het en die Glynns-Lydenburg Gold Mining Company gestig het. Dit is 360 km oos van Johannesburg en sowat 64 km wes van die gewilde Krugerwildtuin geleë en is 'n baie gewilde toeristebestemming. Die belangrikste nywerheid is bosbou. Die plantasies rondom Sabie vorm een van die wêreld se grootste mensgemaakte woude. Die dorp is sowat 1000 meter bo seevlak en val in die somerreënvalgebied. Die bekende Long Tompas begin net buite Sabie en verbind dié dorp met Lydenburg. Sabie het uiters gewild geword onder die bergfietsryers. Daar is etlike jaarlikse wedrenne en meerdaagse wedrenne wat in die omgewing plaasvind. Die Sabie Experience is 'n vierdaagse bergfietstoer wat beperk word tot 250 spanne, dit vind elke jaar gedurende Desembermaand plaas. Die Sabie Classic is ook 'n bekende wedren wat jaarliks plaasvind. Die Suid-Afrikaanse veldwedren (olimpiese formaat-kampioenskap) word ook gereeld in die Sabie-omgewing gehou.


Die 155 mm Creusot of Long Tom soos hy tydens die Tweede Vryheidsoorlog bekend gestaan het, was 'n Franse kanon. Vier van hierdie kanonne saam met 4 000 granate, 4 000 granaatkartetse en 800 kartetse is deur die Zuid-Afrikaansche Republiek (wat informeel as Transvaal bekend gestaan het) in 1897 aangekoop. Die kanonne is aanvanklik in forte rondom Pretoria geplaas. Die Long Tom is voor 1877 deur Schneider & kie ontwerp om as beleëringskanon te dien. Hul eerste en enigste kliënt vir hierdie kanon was die ZAR, wat hulle as vestingskanonne aangekoop het. Hulle was nie bedoel om as veldkanonne gebruik te word nie. Die loop was 4,2 meter lank en het 2 500 kg geweeg. Die affuit, of onderstel, het 3 200 kg geweeg. Om die kanon te vervoer, is die agterkant op 'n voorwa gelaai. Die loop is dan deur middel van 'n driepoot en katrolle opgelig en na agter geplaas sodat die gewig eweredig oor die vooras en agteras versprei was. Die hele kanon het dan 6 300 kg geweeg en moes deur 16 tot 20 osse getrek word.


Nadine Gordimer (1923 – 2014) was 'n Suid-Afrikaanse skrywer van hoofsaaklik Engelse romans en toneelstukke. Sy wen die Booker-prys in 1974 en die Statebondprys in 2002. In 1991 wen sy die Nobelprys vir Letterkunde en word die eerste Suid-Afrikaner en eerste vrou in 25 jaar om die prys te wen. Gordimer is op 20 November 1923 in Springs, destyds in Transvaal, gebore. Haar pa, Isidore Gordimer, was van Joodse en Litouse afkoms en haar ma, Hannah "Nan" (Myers) Gordimer was van Londen en ook van Joodse afkoms. Sy begin van jongs af skryf en haar artikels is reeds op 15-jarige ouderdom gepubliseer in 1937, 'n kortverhaal. Op 16-jarige ouderdom, het sy haar eerste fiksie verhaal gepubliseer. Gordimer het vir 'n jaar studeer by die Universiteit van die Witwatersrand. Sy het nie haar graad klaar gemaak nie, en Johannesburg toe getrek in 1948. Sy sterf op 13 Julie 2014 op 90-jarige ouderdom in haar slaap by haar huis in Johannesburg. Oor haar lewe het sy 'n totaal van 15 romans, 12 bundels kortverhale en 'n hele aantal nie-fiksie geskryf.


Mikro (die skuilnaam van Christoffel Hermanus Kühn; 8 Oktober 1903 – 17 April 1968) was 'n bekende Afrikaanse skrywer, van meer as honderd boeke. Hy is die skrywer van novelles en romans, speurverhale, jeugverhale en toneelstukke en hy skryf selfs ’n aantal gedigte wat in die vroeë dertigerjare in Die Huisgenoot gepubliseer is. Hy is veral bekend vir Ruiter in die nag en Die jongste ruiter. Mikro (die skrywersnaam van Christoffel Hermanus Kühn), is op 8 Oktober 1903 op Van Reenensplaas naby Amandelboom (later die dorp Williston) gebore as die tweede jongste van veertien kinders, waarvan net sewe groot word. Van die sewe is vier seuns en drie dogters. Sy vader is die vooraanstaande boer Benjamin Abraham Kühn, wat in die kerkraad van Amandelboom dien, die bidure in die wyk lei en die kinders streng godsdienstig grootmaak. Hy publiseer ook gereeld gediggies in De Koningsbode en De Wekker. Mikro ontvang sy skoolopleiding vir sowat ’n jaar op sy geboorteplaas en gaan daarna na die skool op die naby geleë plaas Klein Perdekloof, wat tydens ’n groot droogte in 1913 tot niet gaan.


Hier volg 'n lys van dorpe en stede in Libië waarvan die name verander is: Antipyrgos → Tobruk Berenice → Hesperides → Benghazi Brega → Marsa al Burayqah Homs → Houn (1950/60) Oea → Tripoli Punta dar Zoyara → Zuwarah Hierdie artikel is ’n saadjie. Voel vry om Wikipedia te help deur dit uit te brei.


Die Diamond Fields Advertiser (DFA) is 'n Engelstalige oggendblad van Independent News & Media wat in 1878 in Kimberley ontstaan het as drieweeklikse koerant. Dit het in Mei 1882 daagliks begin verskyn, selfs onder uiters moeilike omstandighede tydens die beleg van die stad in die Tweede Vryheidsoorlog. Die koerant se sirkulasie was in die tweede kwartaal van 2015 gemiddeld 8 941 per dag, vergeleke met 9 519 in dieselfde tydperk 'n jaar vantevore. Die DFA is die enigste oorblywende koerant van die elf wat tydens die onstuimige jare van Kimberley se ontstaan hier verskyn het. Ondanks die feit dat alle Johannesburgse dagblaaie binne 'n uur van hulle verskyning ook in Kimberley te kry is en teen sterk mededinging van die Volksblad van Bloemfontein wat 'n spesiale uitgawe vir die Noord-Kaap uitgee, verkoop die DFA steeds meer eksemplare as al die ander dagblaaie saam. 'n Groot gedeelte van die dagblad se lesers is Afrikaanssprekend, soos trouens ook sy redakteur, Johan du Plessis. Beskrywing op Independent se webwerf Geargiveer 1 September 2016 op Wayback Machine Rosenthal, Eric, Encyclopaedia of Southern Africa, Juta and Company Limited, Kaapstad en Johannesburg, 1978.


'n Gedig (poësie) is 'n letterkundige teks in versvorm. Die skrywer van gedigte word 'n digter genoem. Digvorme Digbundel Wikiwoordeboek het 'n inskrywing vir gedig. Gratis gedigtepublisering by woes.co.za Geargiveer 21 Februarie 2009 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Natal kan wees: Natal, Brasilië, 'n stad in Brasilië Natal (kolonie), 'n voormalige Britse kolonie in Suid-Afrika Natal (provinsie), 'n voormalige provinsie in Suid-Afrika KwaZulu-Natal, 'n huidige provinsie in Suid-Afrika Natalia Republiek, 'n voormalige Boererepubliek in Suid-Afrika Wikiwoordeboek het 'n inskrywing vir Natal.


Ankara ([ˈaŋ.ka.ɾa], vroeër bekend as Angora) is sedert 1923 die hoofstad van Turkye en die tweede grootste stad naas Istanboel. Die stad het in 2011 'n bevolking van 4 338 620 en van 4 965 542 in die metropolitaanse gebied gehad. Ankara, Turkey: Latitude, Longitude and Altitude Citypopulation.de - Turkey 2011 "Türkiye İstatistik Kurumu (TÜİK) - Büyükşehir belediyeleri ve bağlı belediyelerin nüfusları - 2011". Geargiveer vanaf die oorspronklike op 4 Augustus 2012. Besoek op 17 Maart 2013. Hierdie artikel is ’n saadjie. Voel vry om Wikipedia te help deur dit uit te brei.


Irene is 'n woonbuurt van Centurion in die Gautengprovinsie van Suid-Afrika wat langs die R21 en N1 snelweë geleë is. Pylpunte van steen en ander gereedskap wat in die Hennopsrivier se bedding ontdek is, en verskeie jare terugdateer, dien as bewys dat mense al baie lank in die gebied woonagtig is. Die vroegste geskiedkundige skrywes oor die gebied noem dat die Bakwenastam, ook bekend as die krokodil-mense, in die vroeë 1800's in die gebied gewoon het. Die Mzilikazi (wat se mense bekend geraak het as die Matabele) het in 1825 na die gebied gekom en baie van die Krokodil-mense doodgemaak en die res weggedryf. 'n Voortrekker, Daniel Elardus Erasmus, wat die Kaapkolonie in die 1830's verlaat het op soek na ekonomiese en politieke onafhanklikheid in die hinterland, vestig hom op 'n plaas wat as Doornkloof bekend sou word. Doornkloof word ook bekend as die kerkplaas van die distrik. Daniel is in 1875 oorlede en laat die plaas aan sy drie seuns na. Veertien jaar later koop Alois Hugo Nellmapius twee derdes van die plaas.


Religieuse en LaVeyaanse Satanisme Organisasies wat met Satanisme geassosieer word Kerk van Satan Eerste Sataniese Kerk Bekende figure Anton LaVey | Blanche Barton | Peter H. Gilmore | Peggy Nadramia | Karla LaVey Verwante konsepte Die Pad van die Linkerhand | Pentagonale Revisionisme | Suitheisme | Oorlewing van die Sterkste | Objektivisme | Might Is Right Boeke en publikasies The Satanic Bible | The Satanic Rituals | The Satanic Witch | The Devil's Notebook | Satan Speaks! | The Black Flame | The Church of Satan | The Secret Life of a Satanist | The Satanic Scriptures Peggy Nomeupau Nadramia is 'n Amerikaanse redakteur van tydskrifte en 'n administrateur van die Kerk van Satan waar sy tans ook die amp van Hoëpriesteres beklee. Haar amptelike titel is Magistra Nadramia. Sy is op 30 April 2002 deur die vroeëre Hoëpriesteres Blanche Barton benoem en het reeds sedert Mei 2001 as Magistra Templi Rex gedien. "... ons sal definieer wat 'n Satanis is, nie Bob Larson of enige ander buitestander, Christen of ander, nie.


Pous Urbanus kan verwys na 'n aantal pouse van die Rooms-Katolieke Kerk nl: Pous Urbanus I (222 – 230). Pous Urbanus II (1088 – 1099). Pous Urbanus III (1185 – 1187. Pous Urbanus IV (1261 – 1264). Pous Urbanus V (1362 – 1370). Pous Urbanus VI (1378 - 1389). Pous Urbanus VII (1590). Pous Urbanus VIII (1623 - 1644).


Pete Sampras (Grieks: Πιτ Σάμπρας; gebore op 12 Augustus 1971 in Washington, D.C. as Petros Sampras) is 'n voormalige Amerikaanse tennisspeler. In sy loopbaan van 15 jaar het hy 14 Grand Slam-mansenkelspeltitels op 52 geleenthede gewen. Hy was 'n wêreldwye no. 1-speler en word beskou as een van die grootste spelers in die tennisgeskiedenis. Vanweë sy presiese en kragtige afslane het hy die bynaam "Pistol Pete" gekry. Sampras se professionele loopbaan het in 1988 begin en op die VSA-Ope van 2002 geëindig waar hy Andre Agassi in die eindstryd verslaan het. Hy was die rekordhouer van sewe Wimbledon-mansenkelspeltitels tot in 2017, toe Roger Federer sy agtste titel gewen het. Sampras het ook vyf VSA-Ope-titels gewen, ’n Ope-era-rekord wat hy met Federer en Jimmy Connors deel, asook twee titels in die Australiese Ope. Sy 14 Grand Slam-titels was ’n rekord totdat Federer sy 15de titel in 2009 op Wimbledon gewen het. Rafael Nadal het dié prestasie in 2017 in die Franse Ope herhaal en Novak Djokovic in 2019 in die Australiese Ope. Sampras het altesaam 64 enkelspeltitels gewen.


Coldplay is 'n Britse musiekgroep wat in 1997 in Londen (Engeland) tot stand gekom het. Die groep bestaan uit hoofsanger, pianis en kitaarspeler Chris Martin, hoofkitaarspeler Jonny Buckland, baskitaarspeler Guy Berryman, en tromspeler en multi-instrumentalis Will Champion. Onder hulle albums tel A Rush of Blood to the Head (2002), X&Y (2005) en Viva la Vida (2008). Coldplay het al 32,5 miljoen albums verkoop en is bekend vir hul trefferenkelsnitte "Yellow", "The Scientist", "Speed of Sound", "Violet Hill", "Viva la Vida" en die Grammy-bekroonde "Clocks". Coldplay het wêreldwyde bekendheid verwerf met die vrystelling van hul enkelsnit "Yellow", gevolg deur hul debuutalbum Parachutes in 2000, wat vir die Mercury-toekenning genomineer is. A Rush of Blood to the Head, wat in 2002 vrygestel is, het verskeie toekennings verwerf, insluitende NME se Album van die Jaar, en is later op die Rolling Stone-tydskrif se lys van 500 Greatest Albums of All Time ingesluit.


Noak Bridge is 'n klein dorpie in die Basildon distrik in die suidooste van Engeland. Daar woon minder as 2 000 mense. Die dorp het 'n skool (Noak Bridge County Primary School) en twee winkels: 'n apteek en 'n Poskantoor/ "Costcutter". Hierdie artikel is ’n saadjie. Voel vry om Wikipedia te help deur dit uit te brei.


'n Werksverdelingstruktuur of WVS is 'n fundamentele hulpmiddel wat gereeld in projekbestuur gebruik word. Dit is 'n hiërargiese struktuur wat die opsom van kostes vir take, materiale en dies meer moontlik maak vir elkeen van die hoër vlak take. Vir elke element in die WVS word 'n beskrywing van die taak wat uitgevoer moet word, geskep. Hierdie tegniek word gebruik om die werksomvang van 'n projek te definieer en te organiseer. 'n Goed ontwerpte WVS vorm 'n produkgeoriënteerde familieboom wat bestaan uit hardeware, sagteware, dienste, data en fasiliteite. Dit beteken dat die WVS georganiseer word rondom die primêre produkte (of uitkomste) van die projek in plaas van die werk wat benodig word om die fasiliteite te produseer. Aangesien die uitkomste die verlangde eindprodukte van die projek uitmaak is dit 'n relatiewe stabiele stel kategorieë waarin die kostes van die beplande aksies wat benodig word om hulle te bereik, versamel kan word. 'n Goed ontwerpte WVS maak dit maklik om elke projekaktiwiteit aan een en slegs een terminale element van die WVS toe te ken.


Hugh Ramopolo Masekela (* 4 April 1939, Witbank, Suid-Afrika – 23 Januarie 2018) was 'n Suid-Afrikaanse trompet-, beuel- en kornetspeler asook 'n komponis en sanger. Masekela was bekend vir sy jazz komposisies, veral sy anti-apartheidsliedjies soos "Soweto Blues" en "Bring Him Back Home". Masekela is gebore in KwaGuqa Township, Witbank, Suid-Afrika. Masekela het op die ouderdom van 14 trompet begin speel, op 'n trompet van Louis Armstrong wat aan hom geskenk is deur die Aartsbiskop Trevor Huddleston. Tesame met ander jong vriende het hy die Huddleston Jazz Band gestig. Aan die einde van 1959 het Masekela, tesame met Abdullah Ibrahim (toe nog bekend as Dollar Brand), Kippie Moeketsi, Makhaya Ntshoko, en Johnny Gertze 'n groep by die naam van die Jazz Epistles gevorm, wat die eerste Afrika-groep was om 'n langspeelplaat in Suid-Afrika op te neem. Na die Sharpeville-slagting het Masekela egter besluit om Suid-Afrika te verlaat. Met die hulp van vriende soos Huddlestone, die violis Yehudi Menuhin en John Dankworth het Masekela dit reggekry om in te skryf as student by die Londense Guildhall School of Music.


Bagdad (Arabies: بغداد; Koerdies: Bexda) is die hoofstad en grootste stad van Irak. Bagdad is ook die tweede grootste stad in die Arabiese wêreld na Kaïro. Die stad het 'n bevolking van 9 028 636 in 2015 gehad en beslaan 'n oppervlakte van 204,2 km². Dit is aan die Tigrisrivier geleë en in 762 deur kalief Al-Mansoer gestig. Dit het toe die hoofstad van die Abbasidiese Kalifaat geword. Binne 'n kort tydperk van sy stigting het Bagdad ontwikkel tot 'n beduidende kulturele, kommersiële en intellektuele sentrum van die Moslem-wêreld. Bykomend tot die huisvesting van verskeie belangrike akademiese instellings, waaronder die Huis van Wysheid, sowel as die aanbied van 'n multietniese en multigodsdienstige omgewing, het die stad 'n wêreldwye reputasie as die 'Sentrum van Geleertheid' verkry. Bagdad was gedurende die Islamitiese Goue Tydperk die grootste stad ter wêreld vir 'n groot deel van die Abbasidiese-era en het 'n bevolking van meer as 'n miljoen bereik. Die stad is in 1258 grootliks verwoes aan die hand van die Mongoolse Ryk, wat gelei het tot 'n agteruitgang wat deur baie eeue sou voortduur as gevolg van gereelde plae en verskeie opeenvolgende ryke.


Teheran (Persies: تهران, Tehrān, luister (hulp·inligting)), die hoofstad van Iran, is in die gelyknamige provinsie in die noorde van die land geleë. Met 'n bevolking van meer as 15 miljoen in die metropolitaanse gebied is dit ook die grootste stad in die land en een van die grootste metropole ter wêreld. Die stad, wat teen die hellings van die Elboers-bergreeks en aan die voet van die rustende vulkaan Damavand geleë is (hierdie piek op 'n hoogte van 5 670 m verrys sowat 80 km noordoos van Teheran), en in die noorde deur die hellings van die bergpiek Towchal (byna 4 000 m bo seespieël) begrens word, is eers sowat twee eeue gelede tot die hoofstad van Iran verhef. Intussen het die stad tot die land se belangrikste ekonomiese en wetenskaplike sentrum gegroei. Die huidige stadsgebied beslaan sowat 730 km². Vanweë hul ligging temidde van berghellings is Teheran se stadsdele teen verskillende hoogtes geleë. Die suidelike stadsdele grens aan die Dasht-e Kevir-soutwoestyn en is sowat 1 000 m bo seevlak geleë, die stadsentrum ietwat hoër teen sowat 1 200 m bo seevlak en die welvarende noordelike voorstede, waar tradisioneel die meeste regeringsgeboue en ambassades geleë is, teen 1 700 m bo seevlak.


Klipwerf is ’n bekende Suid-Afrikaanse musiekgroep wat boeremusiek speel. Die groep is in 1969 gestig deur Hentie Visagie en sy seuns, Johann en Kobus, saam met Nicol Louw. Hulle eerste album is eers in 1988 opgeneem (20 jaar ná stigting). Huidige lede is: Kobus Visagie (klawerbord), Genè van Niekerk (klawerbord), Johnny Dreyer (tromme) en Willie Burger (kitaar). In 2010 ontvang hulle ’n SAMA-toekenning in die kategorie beste Afrikaanse tradisionele musiek vir Hantam Carnival. Van Klipwerf se albums sluit in: Kom Kuier in die Hantam, 1988 Hantam Vrolikheid, 1990 Hantam Opskop, 1991 Hantam Klanke, 1992 Hantam Jolyt, 1993 Hantam Berge, 1994 Hantam Lapland, 1995 Hantam Skoffel, 1996 Hantam Drafstap, 1997 Hantam Kapperjolle, 1998 Hantam Bokkie, 1999 Hantam Deurnag, 2000 Hantam Moedskep, 2001 Beste van Klipwerf, 2002 Hantam Wikkel, 2003 Loof Hom, 2003 UNIVERSAL Hantam Pennies, 2004 Prys Hom, 2004 Dans In Die Hantam, 2005 Hantam Warmvat, 2005 By Die Kruis, 2006 UNIVERSAL Hantam Vleisfees – Die DVD, 2006 UNIVERSAL Hantam Kwêla, 2006 UNIVERSAL Hantam Blokkies, 2007 UNIVERSAL Hantam Toeka, 2008 Gebed, 2008 UNIVERSAL Hantam Carnival – 40 Jaar, 2009 UNIVERSAL Hantam Leplek, 2010 Hantam Nostalgie, 2011 Hantam Tydloos, 2015 Hantam Unplugged, 2015 Hantam Gatskop, 2015 50 Jaar Se Hoogtepunte, 2018 Hantam Dis Die Lewe, 2019 "Klipwerf-lede".


Virginië (Engels: Commonwealth of Virginia) is 'n deelstaat aan die Atlantiese kus van die Verenigde State van Amerika. Dit is genoem na Elisabeth I van Engeland (Virgin Queen). Die hoofstad is Richmond en die grootste stad is Virginia Beach. Dit het 'n bevolking van sowat 8 miljoen en 'n oppervlakte van 110 785 vierkante kilometer. Virginië word in die noorde deur Maryland en Wes-Virginië, in die suide deur Noord-Carolina en Tennessee, en in die weste deur Wes-Virginië en Kentucky begrens. Die Atlantiese Oseaan lê in die ooste. Virginië het 'n ryk geskiedenis van politieke gebeure. Verskeie van die Amerikaanse presidente is in Virginië gebore. Virginië se byname is Old Dominion en Mother of Presidents. Toerisme Virginia is for Lovers Geskiedenis Virginia Historical Society | Virginia Museum of History & Culture Hierdie artikel is ’n saadjie. Voel vry om Wikipedia te help deur dit uit te brei.


:wumpscut: (ook Wumpscut, :W:, of :\\//\\//:) is die musiekprojek van die platejoggie Rudolf "Rudy" Ratzinger (gebore 3 Junie 1966) wat hy in Mei 1991 in München, Beiere (Duitsland) tot stand gebring het. Kenmerkende eienskappe van :wumpscut: is die onsensitiewe en soms aanstootgewende musiek, albumomslagte en musiektekste. Die meeste snitte van :wumpscut: handel oor gewelddade, die dood en die Christelike religie as 'n besonders grote euwel. Omstrede aanhalings word ook as liedteks in snitte benut. Voorbeelde hiervan is wanneer dialoog uit die rolprent Die Blechtrommel aangehaal word: "Daar was eens 'n liggelowige volk wat aan Vader Kersfees geglo het, maar Vader Kersfees was in werklikheid die gasman!", of uit die rolprent Verraten waar 'n kinderstem proklameer: "Een dag sal ons al die vieslike negers en Jode moor, en dan sal alles rein wees." (in die snit "Breathe" gebruik). In "Total War" word dele uit Joseph Goebbels se Sportpalastede en Adolf Hitler se rede aan SA en SS van die Reichsparteitag van 1936 gebruik.


Vir ’n artikel oor die oblast met dieselfde naam, sien Moermansk-oblast. Moermansk (Russies: Му́рманск, Noord-Samies: Murmanska) is 'n stad op die Kola-skiereiland in die noordweste van Rusland met 'n bevolking van sowat 302 468 (2013). Die Moermansk-lughawe is daarnaby geleë. Moermansk is voorheen Romanof-aan-die-Moerman (Russies:Рома́нов-на-Му́рмане) genoem. Die naam is in 1917 ('n jaar later) na Moermansk verander. Kaliningrad, Rusland Luleå, Swede Rovaniemi, Finland Akureyri, Ysland Vadsø, Noorweë Tromsø, Noorweë Groningen, Nederland Jacksonville, Florida, VSA Stettyn (Szczecin), Pole "Das Klima in Murmansk" (in Duits). Geargiveer vanaf die oorspronklike op 11 Oktober 2011. Besoek op 20 Junie 2014. Hierdie Rusland-verwante artikel is ’n saadjie. U kan help deur dit uit te brei.


The Killers is 'n musiekgroep wat in 2002 in Las Vegas, Nevada (VSA) tot stand gekom het. Die groep is saamgestel uit Brandon Flowers wat die voorsang en sintetiese klavier behartig, Dave Keuning op kitaar en agtergrondsang, Mark Stoermer op baskitaar en agtergrondsang, en Ronnie Vannucci jr. op perkussie en tromme. The Killers klink sterk na die klanke van die musiek van die 1980's. Die debuutalbum Hot Fuss (2004) het die groep kommersiële sukses meegebring. In 2006 het The Killers hul tweede ateljee-album, Sam's Town, vrygestel, en die kompilasieplaat Sawdust, wat b-kante, skaarse materiaal, sowel as nuwe snitte insluit, is in 2007 uitgegee. Die groep se derde vollengtestudioalbum, Day & Age, is deur Stuart Price geproduseer en het in November 2008 op die rakke verskyn. Brandon Flowers is in 2001 deur sy eerste groep, die sintetiese popgroep Blush Response, in die pad gesteek nadat hy geweier het om saam met die groep na Los Angeles, Kalifornië (VSA) te trek. Hy het David Keuning ontmoet nadat hy gereageer het op 'n advertensie wat Keuning in die The Sun-koerant geplaas het.


Kediri is 'n stad in Indonesië op die Java-eiland in die Oos-Java provinsie. Kediri het 'n oude treinstasie aan de lyn Surabaya-Telungagung. Nederlands-Indiese tyd: Mr. L.K. Wennekendonk (1929-1936); J.G. Ruesink (1936-1940); M. Scheltema (1940-1941); Dr. J.R. Lette (1941-1942). Indonesiese tyd: H.A. Maschut (tot in 2009); Dr. H. Samsul Ashar Sp.PD (2009-nu)


Szczecin (Pools: [ˈʃtʃɛtɕin] luister (hulp·inligting), Duits: Stettin luister (hulp·inligting), Sweeds: Stettin, Latyn: Stetinum, Afrikaans: Stettyn) is die hoofstad van die Poolse woiwodskap Wes-Pommere (Zachadniopomorskie). Szczecin is sowat 120 kilometer noordoos van Berlyn aan die Oderrivier se uitmonding in die Szczecin-strandmeer geleë. Die stad met meer as 400 000 inwoners word net soos Parys deur strate gekenmerk wat vanaf die middestad radiaal uitwaarts beweeg. Ook die groot aantal parke verleen 'n besonderse atmosfeer aan Szczecin. Die heropgeboude Renaissance-kasteel, wat op 'n heuwel geleë is, is een van die belangrikste besienswaardighede in die hawestad. Alhoewel Szczecin sowat 65 kilometer van die Oosseekus af geleë is, het hier oor die eeue 'n beduidende seehawe en een van die grootste skeepsboubedrywe ter wêreld ontwikkel. Die huidige stad het sedert die 10de eeu uit 'n klein Slawiese markdorp ontwikkel. Die vestiging van Duitse setlaars het aanleiding tot vinnige groei gegee, en in 1243 het Szczecin stadstatus volgens die Maagdenburgse Reg gekry. In 1272 het Szczecin by die Hansebond aangesluit.


Nicholas Edward Cave (* 22 September 1957 in Warracknabeal, Victoria (Australië)) is 'n Australise musikant, musiekskrywer, outeur, draaiboekskrywer, verwer, en geleentheidsakteur. Hy is die meeste bekend vir sy bydrae in die groep Nich Cave and the Bad Seeds, wat in 1984 tot stand gekom het en wat sterk op American roots-musiek klink. Voor dit het hy in die vroeë 1980's voorsang vir die groep The Birthday Party behartig, 'n groep bekend vir hul duistere, uitdagende lirieke en gewelddadige klank wat deur free jazz, blues en post-punk beïnvloed is. In 2006 het hy die groep Grinderman gevorm wat in 2007 hul selfgetitelde debuutalbyum vrygestel het. Cave se musiek word oor die algemeen gekenmerk deur intensiteit en 'n wye spektrum invloede. Hy is tans woonagtig in Brighton & Hove (Engeland). Hierdie artikel is ’n saadjie. Voel vry om Wikipedia te help deur dit uit te brei.


Saraswati ([sə.rəs.ʋə.t̪iː]; Sanskrit: सरस्वती, sarasvatī; Thais, สุรัสวดี, Sarasawatee; Japannees :弁才天/ 弁財天 Benzaiten) is die Hindoegodin van kennis, musiek en die kunste. Saraswati word geïdentifiseer met die Vediese Saraswatirivier. Sy word gesien as die metgesel van Brahma, die Hindoegod van skepping. Dus vorm sy saam met Laksjmi en Parwati of Doerga, die Tridevi ("drie godinne"), wat die gades of metgeselle is van die manlike drieeenheid Brahma, Wisjnoe en Sjiwa onderskeidelik. Saraswati se kinders is die Vedas, wat die oudste heilige geskrifte van Hindoeïsme is. Saraswati is ook 'n figuur in Mahajana Boeddhisme, waar sy vir die eerste keer verskyn in die Goue Glans Soetra van die laat-4de of vroeë 5de eeu, 'n betreklik laat Mahajana Soetra. Sunil Sehga (1999); Encyclopaedia of Hinduism, p. 1214; Sarup & Sons, ISBN 81-7625-064-3, 9788176250641 Shaw, Miranda Eberle (2006). Buddhist Goddesses of India. Princeton University Press. p. 237. ISBN 978-0-691-12758-3.


Lakshmi ([ləkʂ.miː]; Sanskrit: लक्ष्मी|लक्ष्मी lakṣmī) is die Hindoegodin van rykdom, welvaart, en vrygewigheid; en die beliggaming van skoonheid, grasie en sjarme. Voorstellings van Lakshmi (of Shri) word ook in Djain- en Boeddhiste-monumente gebruik met die vroegste argeologiese voorstellings wat in Boeddhiste-monumente aangetref word. Lakshmi beskerm haar volgelinge teen alle vorme van ellende en geldverwante sorge. Lakshmi, in Sanskrit, is afgelei van die elementale vorm "lakṣ," wat om waar te neem of dop te hou beteken. Dit is sinoniem met lakṣya, wat doel of oogmerk beteken. Lakshmi is dus die godin van die middel tot die bereiking van doelwitte, insluitend welgesteldheid en die lewe van die mensdom. Sy is die metgesel van Vishnu en is met Rama getroud (in haar inkarnasie as Sita) en Krishna (as Rukmini). Buddhist Goddesses of India Miranda Shaw © 2006, by Princeton University Press Monier-Williams Sanskrit-English Dictionary. Bhagavata Purana:8.8.23-24


Hubert du Plessis (*Malmesbury, 7 Junie 1922 – †Stellenbosch, 12 Maart 2011) was ’n Suid-Afrikaanse komponis, pianis, klavesinis en musiekpedagoog. Du Plessis is op 7 Junie 1922 op die plaas Groenrivier in die distrik Malmesbury gebore. Op sewejarige ouderdom het sy klavieronderwys begin terwyl hy op skool op Porterville was, waar hy al probeer het om sy eie musiek te skryf. In 1940 het hy aan die Universiteit Stellenbosch ingeskryf vir ’n BA-graad en van 1941 af was Engels en Musiek sy hoofvakke. Daardeur het hy ’n student aan die Stellenbosse Konservatorium geword waar prof. M. Fismer en Alan Graham ’n groot invloed op hom gehad het. ’n Jaar later begin hy met privaatonderrig en komposisielesse onder prof. W.H. Bell, destydse dekaan van die Musiekkollege in Kaapstad en studeer hy onder prof. F.H. Hartmann van Grahamstad. In 1942 word hy die eerste persoon wat die graad B.Mus aan die Universiteit Stellenbosch ontvang (en dit met lof). Du Plessis het vir ’n kort rukkie in 1943 in die diskoteek van die SAUK in Kaapstad gewerk, maar in 1944 word hy aangestel in die Musiekdepartement van die Rhodes-universiteitskollege.


Rabarber (Rheum rhabarbarum) is 'n plant in die duisendknoopfamilie. Die plant word vanweë sy eetbare dele gekweek. Rabarber staan al meer as 5 000 jaar by die mens in die belangstelling, in die begin egter alleen as 'n geneesmiddel. Die Chinese was die eerstes wat die gewas, vanuit die Asiatiese steppe, in kultuur gebring het. Uit die wortel is en word nog steeds 'n sterke purgeermiddel ontgin. Omstreeks 1600 ontdek John Gerard, hofbotanikus van die Engelse koning Charles I, dat die stele geëet kan word. Dit het egter tot ver in die agttiende eeu geduur voordat rabarber as groente 'n groter bekendheid gekry het. Rhubarb Triangle Hierdie artikel is ’n saadjie. Voel vry om Wikipedia te help deur dit uit te brei.


Erlend Øye (* Bergen, Noorweë, 21 November 1975) is 'n Noorse musikant, veral bekend vir sy deel in die popduo Kings of Convenience. In 2003 het hy die soloalbum Unrest uitgebring en in 2004 'n meng-CD in die DJ Kicks-reeks. Sy musiekloopbaan het in Bergen afgeskop, waar hy saam met enkele vriende die musiekgroep Skog opgerig het. In 1997 het hy na Londen verhuis, waar hy in die groep Peachfuzz gespeel het. Tydens vakansies tuis in Bergen het hy saam met Eirik Glambek Bøe musiek gemaak, en hulle het in 1998 die groep Kings of Convenience gevorm. In 2001 het hierdie groep hul eerste ateljeealbum Quiet is the New Loud uitgebring, en in 2004 is die daaropvolgende vrystelling, Riot on an empty street, uitgebring. Øye het hom in elektroniese musiek verdiep en het die volgende paar jare in Berlyn deurgebring, of op reis oor die hele wêreld, terwyl hy sy soloalbum Unrest opgeneem het. Op die Unrest-album staan tien snitte, elk met 'n verskillende elektronikakunstenaar, soos onder andere Metro Area, Prefuse 73 en Schneider TM, en hierdie snitte is in tien verskillende stede opgeneem.


Die Winterdriehoek (in die Noordelike Halfrond bekend as die "Somerdriehoek") is 'n eenvoudige, maar nogtans sigbare sterrepatroon of asterisme van drie sterre aan die sterrehemel. Op winteraande is dit die opvallendste sterrepatroon aan die suidelike naghemel. Dit kan selfs in groter stedelike gebiede gesien word ondanks ligbesoedeling, asook deur ligte sluierwolke. Die beeld bestaan uit die sterre Vega, in die sterrebeeld Lier Deneb, in die sterrebeeld Swaan Altair (soms ook Atair genoem) in die sterrebeeld Arend Navorsers glo die oudste bekende afbeelding van die Winterdriehoek kom in die grotskilderye van Lascaux, Frankryk, voor.


Alexander Rybak (Wit-Rus. Алякса́ндр І́гаравіч Рыба́к, Aljaksándr Íharavitsj Rybák, Noors Alexánder Rybák, * 13 Mei 1986 te Minsk, Sowjetunie (nou Wit-Rusland)) is 'n Noorse violis, sanger, komponis en akteur. Rybak het Noorweë op die Eurovision-kompetisie van 2009 in Moskou verteenwoordig en is met die snit "Fairytale" as wenner van die kompetisie aangewys. Rybak het saam met die Israeliese violis Pinchas Zukerman opgetree. Hy het die kultuurpremie in Noorweë gewen en is konsertmeester van een van die grootste simfoniese jeugorkeste in Bergen. Hy het in 2007 as violis in die musiekblyspel Fiddler on the Roof in die teater van Oslo opgetree. In Augstus 2009 was hy te sien in die telefilm Yohan — Child Wanderer. Rybak se musikale rolmodelle is Sting, Beatles, en W.A. Mozart. Rybak het die Eurovision-sangkompetisie van 2009 in Moskou met die snit "Fairytale" gewen. Die liedjie is selfgeskryf en op die basis van Russiese en Noorse volksmusiek gekomponeer en deur 'n liefdesgebeurtenis geïnspireer. MySpace-profiel (en) (no) Aanhangerswebwerf (ru) Hierdie artikel is ’n saadjie.


Oasis is 'n musiekgroep wat in 1991 in Manchester (Engeland) deur Liam Gallagher (stem), Paul Arthurs (kitaar), Paul McGuian (baskitaar) en Tony McCarroll (tromme en perkussie) onder die naam The Rain gestig is. Die groep is kort na die stigting deur Liam Gallagher se broer, Noel, aangevul. Die Gallagher-broers is die groep se leidende liedjieskrywers en ook die enigste oorblywende stigterslede. Die huidige groepsbelyning word deur kitaarspeler Gem Archer, baskitaarspeler Andy Bell, en nie-amptelike tromspeler Chris Sharrock voltooi. Oasis het al meer as 50 miljoen plate wêreldwyd verkoop en al agt nommer-een-treffers in die VK gehad, en hulle het ook al vyftien NME-toekennings, vyf BRIT-toekennings, nege Q-toekennings en vier MTV Europa-musiektoekennings ontvang. In 2007 is die groep met die BRIT-toekenning vereer vir hul uitstaande bydrae tot musiek. Definitely Maybe (1994) (What's the Story) Morning Glory? (1995) Be Here Now (1997) Standing on the Shoulder of Giants (2000) Heathen Chemistry (2002) Donot Believe the Truth (2005) Dig Out Your Soul (2008) Amptelike webwerf (en) MySpace-profiel (en) ilikemusic.com


Paul Thomas Mann (* 6 Junie 1875 in Lübeck, Duitsland; † 12 Augustus 1955 in Kilchberg naby Zürich, Switserland) was een van die beduidendste Duitstalige skrywers van die 20ste eeu en die Nobelpryswenner vir literatuur in 1929. Mann het in sy literêre werk 'n kritiese lig op die strominge van sy tyd gewerp en hier veral die agteruitgang van die burgerlike leefstyl en waardes noukeurig beskryf. Hierby het hy beproefde narratiewe tegnieke van die 19de eeu benut, soos byvoorbeeld Leo Tolstoi se breedvoerige skryfstyl asook die simboliek en motiewe in die werk van Theodor Fontane en Richard Wagner. Karakteristieke kenmerke van sy prosa is sy ironiese houding en sy helder, "vrolike ambiguïteit" (dagboekinskrywing op 13 Oktober 1953). Met sy rypwording as literêre kunstenaar het hy ook gebruik gemaak van allegorieë en mitologiese motiewe. Sy vertelstyl bewaar ondanks talle bysinne en invoegsels die balans en ritme, terwyl hy sy taalstyl steeds by die tematiek van 'n werk aangepas het. Sy verfynde woordkeuse is in die hoogste mate doeltreffend. Thomas Mann se eerste roman, Buddenbrooks (1900, gepubliseer in 1901) is in 1929 met die Nobelprys vir literatuur bekroon.


Neringa luister (hulp·inligting) is 'n Wes-Litause munisipaliteit suid van Klaipėda met 'n oppervlakte van 89,8 vierkante kilometer en 'n bevolking van 3 685 (2010). Die munisipaliteit is in 1961 uit dorpe in die Litause deel van die Koerse Skoorwal gevorm. Neringa is tans die kleinste munisipaliteit in Litaue en het voor die administratiewe hervorming in die land stadstatus gehad, ondanks die feit dat daar nooit enige stedelike nedersetting bestaan het nie. Die destydse administratiewe stelsel van die Sowjetunie het nie voorsiening vir die skepping van hierdie soort klein munisipaliteite gemaak nie, maar dit was wél moontlik om aan 'n nedersetting selfregerende stadstatus toe te ken. Die huidige munisipaliteit - die enigste in die land wat nie na 'n nedersetting vernoem is nie - strek oor 'n lengte van sowat vyftig kilometer langs die Litause Oosseekus en behels die dorpe Juodkrantė (Duits: Schwarzort), Pervalka (Perwelk), Preila (Preil), Nida (Nidden, die hoofdorp en setel van die munisipale administrasie) en die plaas Alksynė (Erlenhein). Die munisipaliteit word deur die strandmeer Koerse Haf van die Litause vasteland geskei en is slegs per veerboot toeganklik.


Ethelwulf of Edelwolf (ca. 800 – 858) was koning van Wessex (839-856) en van Kent (825-856), Essex en Sussex. Hy was die oudste seun en die opvolger van die eerste koning van Engeland, Egbert. Op sy versoek het elkeen van sy seuns ’n beurt gehad om te regeer. Hy het die Vikings beveg wat Engeland in toenemende mate binnegeval het. Hy het ’n groot oorwinning behaal, waarskynlik by die huidige Ockley. Saam met Mercia het hy ook Cyngen ap Cadell van Wallis verslaan. Ná die dood van sy vrou, Osburga, in 855 het hy op ’n pelgrimstog na Rome gegaan, vergesel van sy jongste seun, Alfred. Ná sy terugkeer in 856 en sy huwelik met Judith van Wes-Frankië, ’n dogter van Karel die Kale, is hy deur sy seun Ethelbald van die troon gesit. Hy is op 13 Januarie 858 dood en is in Winchester begrawe, Hierdie artikel is merendeels vertaal vanaf die Nederlandse Wikipedia-artikel nl:Ethelwulf van Wessex Burke's Peerage & Gentry Geargiveer 28 Desember 2007 op Wayback Machine URL besoek op 7 September 2007


Diesel in 'n soort brandstof wat gebruik word in dieselenjins. Die algemeenste soort diesel is 'n distillaatfraksie van ru-olie, maar daar bestaan ook alternatiewe wat nie van ru-olie vervaardig word nie, soos byvoorbeeld biodiesel, diesel uit biomassa of diesel wat vervaardig word deur aardgas na vloeistof om te skakel. Hierdie ander soorte diesel word toenemend gebruik. Met strenger omgewingstandaarde word ultralae swael diesel deesdae ook vervaardig met 'n baie laer swael inhoud. Met ingang van 2007 is bykans alle diesel in Europa en die V.S.A ultralae swael diesel. Die woord "diesel" word afgelei van naam van die Duitse uitvinder genaamd Rudolf Diesel wat die dieselenjin in 1892 uitgevind het. Dieselenjins is 'n soort binnebrandmotor. Rudolf Diesel het die dieselenjin aanvanklik ontwerp om steenkoolstof as brandstof te gebruik. Hy het ook geëksperimenteer met verskeie olies, insluitende verskeie plantolies, soos grondboonolie, wat hy dan ook gebruik het om die enjins aan te dryf wat hy by die Paryse Handelskoue van 1900 en 1911 uitgestal het. Dieselbrandstof word vervaardig uit ru-olie en verskeie ander bronne.


In 1789 het Noah Webster voorgestel dat die Engelse taal laat vaar moet word en dat 'n nuwe standaard vir die Amerikaners opgestel moes word, onafhanklik van Engels en wat in alle skole in die VSA in gebruik geneem moes word: "As an independent nation our honor requires us to have a system of our own, in language as well as government. Great Britain, whose children we are, and whose language we speak, should no longer be our standard, for the taste of her writers is already corrupted, and her language on the decline. But if it where not so, she is at too great a distance to be our model, and to instruct us in the principles of our own tongue...Several circumstances render a future separation of the American tongue from the English necessary and unavoidable.. Numerous local causes, such as a new country, new associations of people, new combinations of ideas in arts and sciences, and some intercourse with tribes wholly unknown in Europe, will introduce new words into the American tongue.


Die Pruisiese provinsie Oos-Pruise was vanaf die stigting van die Duitse Ryk in 1871 tot in die jaar 1945 die mees oostelike landsdeel van Duitsland. Hier was sowel die mees noordelike asook die mees oostelike punt van die Duitse Ryk geleë. Die gebied is in 1945 voorlopig onder respektiewelik Poolse (die suidelike deel van Oos-Pruise) en Sowjet-administrasie (die noordelike deel) geplaas, maar de facto respektiewelik by die Poolse en die Russiese staatsgebied ingelyf. Sedert 1992 maak die gebied ook in volkeregtelike opsig deel uit van respektiewelik Pole en die Russiese Federasie. Die Russiese gedeelte vorm tans die Oblast Kaliningrad. Die Duitse Demokratiese Republiek (Oos-Duitsland) het die nuwe grenslyn reeds in 1950 formeel erken, die Bondsrepubliek Duitsland (1949-1990 Wes-Duitsland) het dit in 1972 eers indirek en later, met die Duits-Poolse Grensooreenkoms wat op 14 November 1990 onderteken is, uiteindelik ook formeel erken. Die Ou Pruiseland was die stamland van die Pruise, 'n Baltiese volk wat verwant aan die Litauers en Lette was. Ná die verowering deur die Duitse Orde het die Ordensstaat ontstaan wat tydens die Reformasie in die wêreldlike hertogdom Pruise omgeskep is.


Alfred die Grote (848 of 849 – 26 Oktober 899) was van 871 tot met sy dood koning van Engeland. Hy was die vyfde en jongste seun van koning Ethelwulf en sy eerste vrou, Osburga. Hy het sy broer Ethelred opgevolg as monarg van Wessex, nadat dié dood is in die stryd teen die Dene. Alfred is in 868 getroud met Ealhswith van die Gaini in Noord-Lincolnshire, dogter van Ethelred Mucel, edelman van die Huis van Mercië. Besonderhede oor Alfred se lewe is bekend danksy die werk van die Wallieser Asser, wat as sy biograaf beskou kan word. Alfred het gou vrede gesluit met die Dene, maar ná ’n paar jaar het hulle hulle aanvalle hervat. Alfred het hulle in 878 verslaan en vir hulle ’n gebied in die noordooste van Engeland gegee. Koning Alfred die Grote se magte het Londen ingeneem en 'n vredesooreenkoms met die Deense leier Guthrum gesluit. Die heidense Deen is tot die Christendom bekeer. Die Dene wat reeds in Engeland gevestig was, het 'n eie gebied gekry wat as Danelaw bekend gestaan het.


Die Vryheidsbeker is 'n internasionale rugbykompetisie wat elke jaar gespeel word tussen die nasionale rugbyspanne van Nieu-Seeland en Suid-Afrika as deel van die Rugbykampioenskap. Dit is in 2004, die tiende verjaarsdag van Suid-Afrika se demokrasie, vir die eerste keer uitgespeel. Bron: Meeste titels gewen: Nieu-Seeland – 9 Suid-Afrika – 2 Gelykop – 5 Langste tyd gehou deur Nieu-Seeland: 8 jaar (2010–2017, 9 titels) Langste tyd gehou deur Suid-Afrika: 2 jaar (2004–2006, 1 titel) (en) Pick and Go rugby archive Geargiveer 21 Julie 2011 op Wayback Machine – kies All Blacks en Boks, Freedom Cup. Soortgelyke rugbykompetisies tydens Die Rugbykampioenskap: Bledisloebeker, tussen Australië en Nieu-Seeland Mandela Uitdaagplaat, tussen Australië en Suid-Afrika


Die 2004 Drienasiesreeks is deur Suid-Afrika gewen. Dit was die tweede keer dat Suid-Afrika die reeks wen.


Die 1998 Drienasiesreeks is deur Suid-Afrika gewen. Dit was die derde keer wat die reeks gespeel is s


Die Hoër Landbouskool Boland is 'n Afrikaansmedium-landbouskool wat in 1962 gestig is buite die Paarl. Al die leerlinge van die skool is woonagtig in die koshuis. Die amptelike sportsoorte wat deur die skool aangebied word, is rugby, krieket, atletiek, tennis, gholf en gimkana. Attie Strauss, Hottie Louw, Deon Carstens en Derick Hougaard is oudleerlinge van die skool wat almal vir die Springbokke uitgedraf het. Die skool se leuse is "Bewaar ons bodem". Die Bolandse Landbou-Unie, voorheen die Landbou-unie van die Winterreënstreek, het hom reeds voor 1954 beywer vir die oprigting van 'n hoër landbouskool in die Boland. Dis reeds vir die eerste keer in 1953 in beginsel goedgekeur deur die administrateur, dr. J.H.O. du Plessis. In 1954 het die saak nuwe stukrag gekry toe 'n konferensie op Malmesbury van verteenwoordigers van die boereverenigings van Durbanville, Philadelphia, Malmesbury, Middel-Swartland, Hermon, Moorreesburg en Hopefield oor hierdie aangeleentheid gehou is. Die konferensie het besluit om die bestuur van die Landbou-unie te versoek om hom baie sterk te beywer vir die oprigting van ’n hoër landbouskool in die Boland.


Joyce Barker (6 Junie 1931 – 23 Mei 1992) was 'n Suid-Afrikaanse dramatiese sopraan wat 'n aansienlike bydrae tot die groei en ontwikkeling van Suid-Afrikaanse opera gelewer het, beide as 'n internasionale operasangeres en, in haar latere jare, 'n onderwyseres. Sy het verskeie sangbeurse en internasionale pryse oor haar loopbaan ontvang. Sy verhuis in 1954 na Londen, waar sy haar by Sadler’s Wells en Covent Garden, asook in Ierland, as sopraan in operas en oratoria vestig. Sy keer in 1963 na Johannesburg terug, waar sy ’n leidende rol in die vestiging van professionele opera by die destydse kunsstreeksrade speel. Barker is op 6 Junie 1931 op Mooirivier in Natal gebore. Op 19 het sy haar aanvanklike sangopleiding van Daisy Holmes in Durban ontvang. Sy het die Ernest Whitcutt Memorial Cup drie jaar agter mekaar verower, wat tot drie verskillende studiebeurse gelei het. Die beurse, saam met 'n oorsese beurs van die Royal School of Music en 'n spesiale beurs vir oorsese studie van die Natal Society for the Advancement of Music, het haar in staat gestel om haar onderrig in Londen, Engeland, voort te sit.


Mariano José de Larra (* 24 Maart 1809 in Madrid; † 1837 in Madrid) was 'n Spaanse joernalis, skrywer, dramaturg en politikus. Hierdie artikel is ’n saadjie. Voel vry om Wikipedia te help deur dit uit te brei.


Die Groot Nordiese Oorlog was 'n oorlog wat tussen 1700 en 1721 in Noord-, Sentraal- en Oos-Europa gevoer is om beheer oor die Oosseegebied te kry. In Maart 1700 het 'n politieke en militêre alliansie, wat uit die Tsaredom van Rusland en die dubbelmonargieë Sakse-Pole en Denemarke-Noorweë bestaan het, die Sweedse Ryk aangeval wat destyds deur Karel XII van Swede, in die oë van sy tydgenote 'n jong en onervare heerser, geregeer is. Ondanks sy relatief slegte uitgangsposisie het die Sweedse koning aanvanklik militêre oorwinnings behaal sodat Denemarke-Noorweë (1700) en Sakse-Pole (1706) die alliansie verlaat het. Toe Karel XII in 1708 'n poging onderneem het om ook Rusland met 'n laaste veldtog te oorwin, het die Swede in die Slag naby Poltawa in Julie 1709 'n verpletterende nederlaag gely wat die oorlog 'n finale wending gegee het. Aangemoedig deur Swede se nederlaag, het sy voormalige teenstanders Denemarke en Sakse vinnig weer tot die oorlog toegetree. Die geallieerde magte het nou 'n militêre offensief begin loods wat Swede se rol tot defensiewe oorlogsvoering beperk het.


Die Markgräflerland is 'n streek in die suidweste van die Duitse deelstaat Baden-Württemberg wat naby die grens met Frankryk en Switserland geleë is. Sy naam is afgelei uit die tydperk toe die markgrawe van Baden, wat hier oorspronklik hulle setel gehad het, oor die gebied geheers het. Die Markgräflerland kom ooreen met die distrikte Landkreis Lörrach en die suid-westelike deel van die Landkreis Breisgau-Hochschwarzwald (die uitlopers van die Swartwoud). Dit word in die weste en die suide deur die grensrivier Ryn begrens. Die stad Lörrach gelde as die streek se hoofstad. In die Markgräflerland-streek word die Hoogalemanniese Duitse dialek gepraat, 'n subdialek van die Alemanniese Duitse dialek. In 1556 het die markgraaf en daarmee die bevolking tot die Lutheranisme oorgegaan, waardeur die streek 'n Protestantse enklawe in 'n grotendeels Katoliek gebied vorm (die aangrensende Switserse stad Basel is ook Protestants). Die klimaat van Markgräflerland is vir Duitse begrippe warm en sonnig. Die streek het baie wynbou, die Gutedel-druif is hier die mees verboude druiwesoort, waarvan die Markgräfler Wyn (ook wel Markgräfler genoem) gemaak word.


Die Samsung SGH-E250 sellulêre telefoon is as intreevlak-model, wat as die basiese weergawe van die Samsung SGH-D900 (Die ULTRA weergawe 12.9) moes dien, uitgegee. Die E250 het baie dieselfde glanstrekke as die D900, hoewel die skermdigtheid sowat die helfte van die D900 s’n is en die kamera 'n skamele 0.3MP teenoor die D900 se 3 MP-kamera uitmaak. In 2012 bly dit steeds die gewildste sellulêre telefoon in Suid-Afrika, met 4,5 miljoen eenhede wat verkoop is. Drie-band sellulêre verbinding Mp3/Meerstemmige luitone VGA/0.3 megapiksel-kamera Ingeboude 10 megagreep bergplek Geheueskyfie gleuf (microSD van tot 2 Gigagreep) SMS/EMS/MMS boodskapdiens Bluetooth 2.0 (met A2DP ondersteuning) Luidsprekerfoon FM-radio Sakrekenaar USB 1.1 (vir die oordrag van inligting) Almanak Java –speletjies (dit sluit van die volgende in: Cannonball, Forgotten Warrior, Freekick, Arch Angel, Asphalt2, Minigolf Las Vegas-T&B, en Paris *Hilton's Diamond Quest) Wekker Tydhouer Bewegende muurpapier Vliegtuig toestand Kamera Datum en Tyd Toets-gesteldheid MPEG4-speler Dit lyk op 'n druppel water na die D900, behalwe dat die MENU-knoppie ietwat groter is.


Die Driebanddrawwertjie (Rhinoptilus cinctus) is 'n voëlspesie in die Glareolidae-familie. Dit word in Angola, Botswana, Ethiopië, Kenia, Namibië, Rwanda, Somalië, Suid-Afrika, Soedan, Tanzanië, Uganda, Zambië en Zimbabwe aangetref. Hierdie drawwertjie is gewoonlik enkellopend of in pare in grasveld met baie bome, en doringveld in droër gebiede. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name BirdLife International 2004. Rhinoptilus cinctus[dooie skakel]. 2006 IUCN Red List of Threatened Species. Besoek op 28 Julie 2007. Newmans's Birds of Southern Africa, 7th Edition, 2000, ISBN 1-86872-494-8. Wikimedia Commons het meer media in die kategorie Driebanddrawwertjie. Wikispecies het meer inligting verwant aan Driebanddrawwertjie


Ilja Moeromets (Russies: Илья́ Му́ромец; letterlik Elia van Moerom) is ’n Slawiese mitologiese held van Kiëf-Roes. Sy lof word besing in verskeie bilini (epiese gedigte). Hy, Dobrinja Nikititsj en Aljosja Popowitsj word beskou as die grootste van die legendariese bogatiri, of ridders, van Kiëf-Roes. Hulle word saam uitgebeeld in Wiktor Wasnetsof se bekende skildery Богатыри (regs). Vogens legendes is Ilja, die seun van ’n boer, op die dorpie Karatsjarowo naby Moerom gebore. As kind was hy baie siek en hy kon eers op 33 loop nadat hy wonderbaarlik deur twee pelgrims gesond gemaak is. Hy het toe bomenslike krag gekry by ’n sterwende ridder, Swjatogor. Daarna het hy vertrek om die stad Kiëf te bevry. Op pad daarheen het hy ook die stad Tsjernigof man-alleen teen invallers verdedig en in die woude van Briansk ’n monster doodgemaak wat reisigers vermoor het. Ilja Moeromets se naam is sinoniem met besonderse fisieke en spirituele krag en integriteit. Hy was al die held in verskeie rolprente, tekenprente en verhale en is die enigste epiese held wat deur die Russies-Ortodokse Kerk as heilige verklaar is.


'n Krokodil is 'n groot reptiel wat in die water woon. Hulle word beskou as lewende fossiele. Daar word geglo dat hulle 200 miljoen jaar oud is. Selfs al het dinosourusse reeds 65 miljoen jaar gelede uitgesterf, het krokodille oorleef. Hulle het vermoedelik min sedert die tyd van die dinosourusse verander. Krokodille woon in riviere, mere en damme in dele van Amerika, Asië, Afrika en Australië. Sommige van die krokodille uit Australië woon in soutwater. Hierdie soutwater-krokodille is gewoonlik groter as dié wat in varswater leef. Alhoewel krokodille die meeste van hul tyd in die water deurbring, kan hulle ook uitkom en op land rondloop. Krokodille kan nie onderwater asemhaal nie. Hulle kan egter hul asems baie lank onder die water ophou. Krokodille (orde Crocodylia) is die nouste lewende verwante van die dinosouriërs. Die orde bestaan uit egte krokodille, alligators, kaaimanne en gaviale, wat met uitsondering van 1 spesie in die varswater van die tropiese en subtropiese gebiede voorkom. Krokodille se liggame is met ŉ horingagtige pantser bedek. Hoewel die pote geweb is, is die gespierde stert die eintlike swemorgaan.


Insekte (Insecta) is 'n klas van die geleedpotiges (Arthropoda). Die klas bevat ongeveer 950 000 spesies en is verreweg die grootste klas van alle diere: ongeveer 70% van die byna 1 miljoen ontdekte diersoorte hoort tot die insekte. Insekte het, nes ander geleedpotiges, gesegmenteerde liggame en gelede pote (vandaar die naam "geleedpotige") en haal asem deur middel van 'n trageëstelsel. Kenmerkend van insekte is hulle ses pote en sommige insekte het ook 'n duidelike eksoskelet. Die liggaam van 'n insek is in drie verdeel: die kop, borsstuk en agterlyf, alhoewel die verdeling nie altyd duidelik is nie. By sommige insekte is die dele saamgesmelt of is van die dele gesplete. Talle insekte het vlerke, behalwe die eerste verteenwoordigers van hierdie klas, die Apterygota en heelparty ander vorms wat dit later verloor het, soos die weeluise. Insekte ontwikkel uit 'n eier en gaan deur verskillende stadiums voor hulle volwassenheid bereik, waaronder 'n papiestadium. Die diere kan baie verskil in hulle stadiums, soos 'n rusper wat 'n vlinder word.


Bjes (Russies: бес) was ’n bose gees in die Slawiese mitologie. Ná die aanvaarding van die Christendom is die bjes verbind met die duiwel. In die Russiese Standaardbybel word bjesi (die meervoud) byvoorbeeld in Markus 5:12 gebruik waar die duiwels (Afrikaanse vertaling van 1953) in die varke invaar. Hierdie artikel is merendeels vertaal vanaf die Engelse Wikipedia-artikel en:Bies Markus 5, Russiese teks Markus 5, Afrikaanse teks, 1953-vertaling Hierdie artikel oor die Europese mitologie is ’n saadjie. U kan help deur dit uit te brei.


'n Isme is 'n selfstandige naamwoord wat op die agtervoegsel -isme eindig. Die afgeleide persoonsnaamwoord van -isme is -is, en die afgeleide byvoeglike naamwoord is -isties. Die betreffende uitgang is uit die Grieks afkomstig en het aanvanklik -ismos gelui. Dit is gebruik om bepaalde werkwoorde te voorsien van 'n vorm wat 'n gepaste toestand van aksie benoem. So staan baptizein vir "onderdompeling", en die bybehorende daad word baptismos. Later het die gebruik van die uitgang in Indo-Europese tale uitgebrei. Dit het 'n veel gebruikte aanduiding vir begrippe/konsepte, sisteme, leefwyses, georganiseerde aktiwiteite, ideologieë, artistieke strominge en andersoortige fenomene geword. So staan marxisme vir 'n geheel van teorieë, praktyke en denkwyses wat aan die gedagtegoed van die Duitse filosoof en politieke ekonoom Karl Marx ontleen is. Soms dui aanhangers of beoefenaars van 'n isme hulself daarmee aan, maar die konsep kan ook deur buitestaanders gebruik word om, al dan nie vir negatiewe doeleindes nie, 'n indiwidu of groep te klassifiseer. Die meeste ismes betref konsepte wat op enigerlei wyse op die menslike rede of menslike handelinge te herlei is.


Die Vrede van Parys (ook wel die Vrede van Versailles) van 1783 het die einde van die Amerikaanse Onafhanklikheidsoorlog beteken. Op 30 November 1782 was daar al voorlopige vredesverdrae in Parys onderteken, maar dit het tot 19 April geduur tot die Britte hulle uit Amerika begin onttrek het. Die formele einde van die onafhanklikheidsoorlog was op 3 September 1783, toe die Vrede van Parys geteken is. Die laaste Britse troepe het op 25 November 1783 onttrek. Die vredesverdrag is op 14 Januarie 1784 deur die Kongres van die Verenigde State aanvaar. Die eerste erkenning van die Verenigde State het van Friesland gekom, maar later het die ander Nederlandse geweste gevolg. Frankryk was die eerste land wat die Verenigde State erken het (1782). Hierdie artikel is ’n saadjie. Voel vry om Wikipedia te help deur dit uit te brei.


Thomas Charles John Bain (29 September 1830 – 29 September 1893) was 'n Suid-Afrikaanse ingenieur en geoloog wat 'n aansienlike bydrae gelewer het tot die padvervoer in Suid-Afrika deur die verbindingsweë in die Kaapland oop te stel. Hy is bekend vir die bou van altesaam 24 belangrike bergpasse en -paaie in die tweede helfte van die negentiende eeu, onder meer die Prins Alfredpas tussen Knysna en Uniondale, die Robinsonpas tussen Mosselbaai en Oudtshoorn, die Swartbergpas tussen Oudtshoorn en Prins Albert, en die Tradouwpas by Barrydale. Sy reputasie as Suid-Afrika se ywerigste padingenieur is vandag meesal vergete, maar moderne reisigers gebruik steeds die passe en paaie wat hy laat bou het. Bain is in 1830 in Graaff-Reinet, Suid-Afrika gebore as die tweede seun van Maria Elizabeth von Backstrom en Andrew Geddes Bain, ook 'n ingenieur en geoloog, wat dikwels die vader van Suid-Afrikaanse geologie genoem word. Hy is in 1855 met Johanna Hermina de Smith getroud; sy was die dogter van die sekretaris van die sentrale parkeraad, W.A.J. de Smidt. Die paartjie het twaalf kinders gehad.


Ben Affleck (* Benjamin Géza Affleck-Boldt op 15 Augustus 1972) is 'n Amerikaanse akteur, rolprentregisseur en draaiboekskrywer. Hy het in die 1990's bekend geword met sy betrokkenheid by die rolprent Mallrats (1995) en het later die titelrol in Chasing Amy (1997) vertolk. Affleck het sedertdien 'n Academy-toekenning ontvang vir sy draaiboek van Good Will Hunting (1997). Hy het hom as 'n voorste Hollywood-persoonlikheid gevestig vanweë sy verskyning in rolprente met hoë begrotings soos Armageddon (1998), Pearl Harbor (2001), Changing Lanes (2002), The Sum of All Fears (2002), en Daredevil (2003). Ná 'n hoë-profiel-verhouding met die aktrise Gwyneth Paltrow in 1998, het sy verhouding met die aktrise-sangeres Jennifer Lopez wêreldwye aandag getrek waartydens die paartjie deur die media “Bennifer” gedoop is. Hulle het in 2004 hul verhouding beëindig en hy het met Jennifer Garner begin uitgaan. Die twee is in Junie 2005 getroud en het twee dogters, Violet (* Desember 2005) en Seraphina (* Januarie 2009).


Kipawa is 'n administratiewe wyk in die Ilala-distrik van die Dar es Salaam-streek van Tanzanië. Volgens die 2002-sensus het die wyk het 'n totale bevolking van 49,456. "2002 Bevolking- en Behuisingsensus Algemene Verslag" (in Engels). Government of Tanzania. Geargiveer vanaf die oorspronklike op 21 Julie 2009. Besoek op 21 Augustus 2008. Hierdie artikel is ’n saadjie. Voel vry om Wikipedia te help deur dit uit te brei.


Ukonga is 'n administratiewe wyk in die Ilala-distrik van die Dar es Salaam-streek van Tanzanië. Volgens die 2002-sensus het die wyk het 'n totale bevolking van 75,014. "2002 Bevolking- en Behuisingsensus Algemene Verslag" (in Engels). Government of Tanzania. Geargiveer vanaf die oorspronklike op 21 Julie 2009. Besoek op 21 Augustus 2008. Hierdie artikel is ’n saadjie. Voel vry om Wikipedia te help deur dit uit te brei.


.km is die Internettopvlakdomein vir die Comore-eilande. Lys van Internettopvlakdomeine IANA .km whois informasie AfriDNS - Informasie over Afrikaanse topvlakdomeine


.sl is die Internettopvlakdomein vir Sierra Leone. Lys van Internettopvlakdomeine IANA .sl whois informasie AfriDNS - Informasie over Afrikaanse topvlakdomeine


George St Leger Lennox (1845 – 1919), beter bekend as Scotty Smith, was 'n Suid-Afrikaanse rower en bekend as Suid-Afrika se eie Robin Hood. Hy is in Perth in 1845 in 'n Skotse adellike gesin gebore. Dwarsdeur die hele Suid-Afrika en veral in die Kalahari is daar baie stories oor Scotty Smith in omloop. Hy sterf tydens die Spaanse griep. Scotty wou nie met die vrou wat sy vader gekies het, trou nie. Daarom het hy nie sy erfenis ontvang nie. Hy het in die veeartsenykunde studeer voordat hy na die kolonies vertrek het. Hy het eers na Australië gegaan en aan die "Kalgoorlie gold rush" deelgeneem, maar was blykbaar nie baie suksevol nie. Daarna was hy agtereenvolgens "prize fighter" in New York, 'n veeartsoffisier van 'n leërregiment in Indië en 'n bevelvoerder in die ruitery in Indië. Weens die groot aantal ongevalle onder sy manskappe het 'n krygsraad hom ontslaan. Scotty het in 1877 in Suid-Afrika aangekom om by die Frontier Armed and Mounted Police aan te sluit en het aan die Gaikaoorlog deelgeneem.


Lietuvos rytas ('Litaue se Oggend') is die grootste dagblad in Litaue wat van Maandag tot Saterdag verskyn, met 'n sirkulasie van tussen 65 000 (op Maandae) en tot by 165 000 op Saterdae. Lietuvos rytas word deur die beslote Litause aandelemaatskappy UAB Lietuvos rytas uitgegee, wat ook 51 persent van die aandele van Litaue se grootste streektelevisiekanaal 5 kanalas hou. Lietuvos rytas is die regstreekse opvolger van die vroeëre dagblad Komjaunimo tiesa, die Litause uitgawe van die Sowjet-koerant Komsomolskaja Prawda, en verskyn sedert 1990 onder sy huidige naam. Die hoofredakteur is Gedyvas Vainauskas, die pos van adjunk word deur die voormalige Seimas-afgevaardigde Rimvydas Valatka beklee. Aanlyn-uitgawe (net op Litaus beskikbaar) "argiefkopie". Geargiveer vanaf die oorspronklike op 12 September 2006. Besoek op 12 Julie 2009.


Die Astronomiese Sterrewag van Molėtai (MAO, Litaus: Molėtų astronomijos observatorija) is 'n astronomiese sterrewag wat deur die Instituut van Teoretiese Fisika en Sterrekunde van Litaue beheer word. Dit is op die Kaldiniai-heuwel naby die dorp Kulionys en sowat tien kilometer van Molėtai geleë. Die ou astronomiese sterrewag van die Universiteit van Vilnius, wat in 1753 geopen is, was net soos die universiteit se nuwe sterrewag, wat in 1921 naby die Vingis-park opgerig is, vanweë sy ligging in 'n stadsgebied allesbehalwe geskik vir sterrekundige waarnemings. In 1969 het 'n nuwe sterrewag in die distrik Molėtai, sowat 70 kilometer noord van Vilnius, ontstaan. Hierdie nuwe instelling is op die Kaldiniai-heuwel net buite die dorpie Kulionys en tien kilometer van Molėtai af opgerig. Die eerste teleskoop met 'n deursnee van 25 sentimeter is in die herfs van 1969 geïnstalleer. Dit is later by die Maksoetof-teleskoop (35/51 cm) geplaas. Reflektor-teleskope met 'n deursnee van respektiewelik 63 en 165 sentimeter is in 1974 en 1991 in bedryf gestel.


Bandar Lampung (Indonesies vir drywende hawe; vroeër die stad Tanjoeng karang - Teloek betoeng) is 'n stad en lê in die provinsie Lampung op die eiland Sumatra in Indonesië. Bandar Lampung is die provinsiale hoofstad. Die stad het 13 Buurte/administratiewe distrikte (Indonesies: kecamatan): Kedaton Kemiling Panjang Rajabasa Sukabumi Sukarame Tanjung Karang Barat Tanjung Karang Pusat Tanjung Karang Timur Tanjung Senang Teluk Betung Barat Teluk Betung Selatan Teluk Betung Utara


Andrius Kubilius (* 8 Desember 1956 in Vilnius) is 'n Litause politikus van die konserwatiewe party Tėvynės Sąjunga ("Vaderlandsunie"). Hy het tussen November 1999 en Oktober 2000 as eerste minister gefungeer en die tweede ampstermyn in hierdie amp het hy vanaf 9 Desember 2008 tot 13 Desember 2012 beklee. Ná voltooiing van sy skoolloopbaan het Kubilius tussen 1974 en 1979 fisika aan die Universiteit van Vilnius gestudeer en was daarna tot in 1990 as universiteitsdosent werksaam. Reeds tydens sy akademiese loopbaan het hy in 1988 by die Litause hervormingsbeweging Sąjūdis aangesluit en het tussen 1990 en 1992 as uitvoerende sekretaris van hierdie organisasie gefungeer. In 1992 is hy vir die eerste as afgevaardigde in die Litause parlement, die Seimas, verkies waarvan hy steeds 'n lid is. In Mei 1993 het hy Sąjūdis se regtervleuel verlaat om by die nuutgestigte party "Vaderlandsunie" (Tėvynės Sąjunga) aan te sluit waarvan hy sedert Mei 2003 ook die voorsitter is. Aanvanklik het Kubilius as parlementsleier van die "Vaderlandsunie" gefungeer en later – ná die konserwatiewe partye se oorwinning in die verkiesings van 1996 – eerste adjunkvoorsitter van die parlement geword.


Ebbehout is harde, swartbruin tot swart hout van 'n aantal tropiese boomsoorte uit die genus Diospyros (familie Ebenaceae). Die meeste boomsoorte uit hierdie genus lewer egter nie ebbehout nie, en nie alle ebbehout is tropies nie. Daar word onderskeid getref tussen ebbe en koromandel: ebbe is swart (met 'n tiksel grys en soms bruin strepe) en koromandel is gestreep. Ebbehout is baie hard, maar kan wel heel goed bewerk word (saag, skaaf, boor en poleer). Dit het 'n homogene struktuur, 'n kort draad en dit splinter byna glad nie. Die hout word gebruik vir snywerk, beeldhouwerk, allerlei sierwerk, skaakstukke, klavierklawers, en musiekinstrumente of onderdele daarvan. Ebbehout is een van die houtsoorte wat per kilogram verhandel word. Die rede hiervoor is die kosbaarheid van die materiaal: bome wat ebbehout lewer, is steeds in toenemende mate seldsaam. Houtsnywerk van ebbe (Afrika-kuns). Olifantjies van ebbehout. Waarskynlik van Diospyros ebenum Skaakstukke - die swart stukke is van ebbehout. Kamagong-stoel van ebbehout. Verklarende Handwoordeboek van die Afrikaanse Taal. Odendal, Schoonees, Swanepoel, Du Toit, Booysen.


Die Vaaldam is in 1938 voltooi nadat die aanvraag na water in Johannesburg aansienlik gegroei het. Die dam is gebou by die samevloei van die Wilge- en Vaalrivier sowat 70 km suid van Johannesburg en sowat 30 km suidoos van Vereeniging. Dit is die tweede grootste dam in Suid-Afrika in terme van oppervlakarea en het die vierde grootste volume van alle damme in Suid-Afrika. Drie provinsies grens aan die dam, naamlik Gauteng, Vrystaat en Mpumalanga. Die Vaaldam se opvangsgebied is sowat 38 500 km² groot waarvan die grootste gedeelte in die Vrystaat is. Die gemiddelde jaarlikse neerslag in die opvangsgebied is 700 mm. Die natuurlike invloei van die dam is 1 950 miljoen kubieke meter per jaar, maar die Grootdraai en Sterkfonteindamme stroomop beperk die natuurlike invloei van water tot 1 400 miljoen kubieke meter per jaar. Die Vaaldam se oppervlakarea as dit vol is, is 320 km² en die dam kan 2 609 miljoen kubieke meter water opgaar. Bouwerk aan die Vaaldam het aan die einde van die Groot Depressie in die vroeë 1930's begin en is in 1938 voltooi. Die dam het die eerste keer op 31 Desember 1938 oorgeloop.


Carte Blanche is die vlagskip tydskrif- en aktualiteitsprogram op M-Net, 'n Suid-Afrikaanse betaaltelevisiekanaal wat onder meer op die DStv-skotteltelevisiediens uitgesaai word. Carte Blanche is in 1989 van stapel gestuur en word tydens spitstyd op Sondagaande uitgesaai. Op 21 September 2008 is 'n spesiale uitsending uitgesaai om twintig jare se omroep te herdenk. Die program word weekliks deur 'n gehoor van 500 000 gekyk en bly konstant op die top-10-lys van M-Net-programme. Carte Blanche het 'n plaaslike vlak van betroubaarheid in Suid-Afrikaanse joernalistiek ontwikkel en het al meer as 100 plaaslike en internasionale toekennings ontvang. Onlangse verslaggewing wat die getuienis van spirituele mediums en skynwetenskap insluit, het egter veroorsaak dat Carte Blanche se status vir betroubare joernalistiek in die twyfel getrek word. Ruda Landman en Derek Watts het as ankers vir die program opgetree sedert die eerste uitsending en was die langste aktiewe ankers in die geskiedenis van Suid-Afrikaanse televisie. Landman het die program op 24 Junie 2007 verlaat. Die program word tans deur Derek Watts en Bongani Bingwa aangebied. "CB20: Birthday special". MNet. Besoek op 20 Oktober 2008.[dooie skakel] "TVSA".


Hier is 'n lys van die 50 grootste damme in Suid-Afrika volgens kapasiteit. Suid-Afrikaanse register van groot damme - Januarie 2009 (SANCOLD) Geargiveer 4 Julie 2009 op Wayback Machine


Asher Paulus Roth (gebore 11 Augustus 1985) is 'n Amerikaanse kletsrymer. Hy het op die voorblad van die tydskrif XXL se jaarlikse Top 10 Freshmen: Hip-Hop’s Class ’09 verskyn. Roth se debuutalbum, Asleep In The Bread Aisle, is op 20 April 2009 vrygestel. "I Love College" #34 Suid-Afrika "Be By Myself" (met Cee-Lo) Hierdie artikel is ’n saadjie. Voel vry om Wikipedia te help deur dit uit te brei.


Christopher Chace Crawford (gebore 18 Julie 1985) is 'n Amerikaanse akteur, beste bekend vir sy rol as Nate Archibald in Gossip Girl op The CW Television Network. Crawford is in Lubbock, Texas (VSA) gebore en is in Plano, Texas grootgemaak. Sy vader, Chris, is 'n dermatoloog, en sy moeder, Dana, is 'n onderwyseres. Hy het ook 'n jonger suster, Candice Crawford, wat Miss Missouri VSA was. Hy het vier jaar lank in Bloomington, Minnesota gewoon, en het ná hoërskool na Malibu, Kalifornië, getrek om by die Pepperdine Universiteit te woon waar hy uitsaaijoernalistiek gestudeer het. Hy het daarmee geworstel om vir hom 'n loopbaan te kies en moes tussen adverterings-, besigheids- en kommunikasiemeestersgrade kies. Halfpad deur sy tweedejaar het Crawford se moeder hom aangemoeding om 'n akteursloopbaan na te volg, 'n stap wat sy geglo het 'n "praktiese" een was gebaseer op 'n begaafdheidstoets wat hy in hoërskool geneem het en wat onthul het dat hy die beste in 'n beroep in die uitvoerende kunste sou pas.


Die diereriem (ook die sodiak genoem) is ’n sowat 20 grade breë, denkbeeldige gordel aan die hemelruim waarlangs die son, maan en planete oënskynlik beweeg. Die sterrehemel draai elke dag van oos na wes om ’n vaste pool. Nes die son elke dag op dieselfde plek sit, so keer die sterre elke jaar terug na dieselfde plek aan die hemelruim. Van die oudste bekende sterrebeelde is die 12 van die diereriem. Aan hulle is ’n besondere betekenis geheg omdat hulle as't ware die agtergrond vorm waarteen die son, maan en planete oënskynlik beweeg. Die gordel van die diereriem (sonnebaan) lê skeef op die hemelewenaar, die denkbeeldige lyn wat van die aarde se ewenaar tot in die oneindigheid strek. Dié twee vlakke vorm ’n hoek van 23,5 grade: die "helling" van die sonnebaan. As gevolg daarvan is slegs twee dae en nagte per jaar ewe lank, tydens die nagewenings: aan die begin van die herfs (in die Noordelike Halfrond die begin die lente, ongeveer 21 Maart) op 0 grade Ram; en aan die begin van die lente (in die Noordelike Halfrond die begin die herfs, ongeveer 23 September) op 0 grade Weegskaal.


Hierdie artikel handel oor die geografiese gewes. Vir die oorspronklike Baltiese Pruise, 'n historiese etniese groep, sien gerus Pruise (volk). Pruise (Duits: Preußen; Ou-Pruisies: Prūsa; Pools: Prusy; Litaus: Prūsija; Latyn: Prussia, Borussia of Prutenia) was oorspronklik 'n land wat grootliks ooreengekom het met die latere Oos- en Wes-Pruise. Hierdie geskiedkundige streek is vernoem na die Pruise, 'n inheemse Baltiese volk wat tussen die Weichsel- en Memelriviere (die latere Wes- en Oos-Pruise) gevestig was. In 1225 het die gebied die hartland van die Duitse Ordensstaat geword en is in 1466 in twee dele opgesplits is: Die Koninklike Pruise, wat aan die Poolse Kroon ondergeskik was, en die Hertogdom Pruise, wat in 1525 as gevolg van die oorgeblewe Ordensstaat se sekularisasie ontstaan het en in 1618 in 'n personele unie met die Keurvorstedom Brandenburg verenig is. Toe keurvors Frederik III van Brandenburg as Pruisiese koning (Frederik I) gekroon is, het die oorspronklike landsnaam 'n heeltemal nuwe betekenis gekry.


’n Sikloop of eenoog (Grieks: κύκλωψ; "ronde-oog" van κύκλος, "sirkel", en ὤψ, "oog") is ’n figuur uit die Griekse mitologie. Siklope is woeste reuse met net een oog. Hulle woon saam op die helling van die berg Etna op Sisilië, ver weg van die beskaafde wêreld. Hulle leef van landbou en veeteelt en het baie skape. Volgens Homeros eet hulle ook kinders. Die eerste siklope, Steropes, Brontes en Arges, was die kinders van Gaia en Uranus. Hulle was die assistente van die god van die grofsmede, Hefaistos. Hulle het vir Zeus sy weerligstraal, vir Poseidon sy drietandvurk en vir Hades sy onsigbaarheidshelm gemaak. In die Odussee van Homeros kom Odusseus in een van sy omswerwinge op ’n eiland van die siklope uit. Hy word saam met twaalf van sy manne gevange geneem en in die grot van die sikloop Polifemos, ’n seun van Poseidon, aangehou. Polifemos eet elke dag twee van Odusseus se manne op. Nadat hulle hom een aand dronk gemaak en sy oog uitgesteek het, vlug Odusseus en die res van sy manne eindelik.


Die Griekse mitologiese figure is die gode, halfgode, helde en ander wesens uit die Griekse mitologie. Hier volg ’n alfabetiese lys, ingedeel volgens status of die deel van die natuur waaraan hulle verwant was. Afrodite (liefde, vrugbaarheid, skoonheid en beskermer van die plante- en dierewêreld) Apollo (orakel; siektes en gesondheid, musiek ) Ares (oorlog en krygslus) Artemis (maan, jag, maagde, wilde diere en kuisheid, maar ook vrugbaarheid) Atena (wysheid, strategie, krygskuns en handwerk) Demeter (landbou en graan) Dionusos (wyn en feeste) Eileitia (geboorte) Hades (dood, rykdom en kosbare metale; god van die onderwêreld) Hebe (jeugdigheid) Helios (son) Hefaistos (grofsmede, vuur en ambagte) Hera (vrou van Zeus; godin van die huwelik en vroue) Hermes (handel, verkeer, diewe; boodskapper van die gode) Hestia (haard en familie) Iris (reënboog)


'n Oksimoron is 'n stylfiguur wat twee teenstellende begrippe in een uitdrukking verbind, soos 'n jeugdige grysaard, ou nuus, geleerde ongeletterdes, briljante idioot, mannetjiesvrou, hennetjie met spore, lewende dood en so voorts.


Hildesheim (nederduits Hilmessen) is 'n stad in die deelstaat Nedersakse in Duitsland, en het 'n bevolking van 102 903 in 2009 gehad en 'n oppervlakte van 92,96 km². Hierdie artikel is ’n saadjie. Voel vry om Wikipedia te help deur dit uit te brei.


Iapetos of Japetos (Grieks: Ἰαπετός) was in die Griekse mitologie ’n Titaan, die seun van Uranos en Gaia, en die pa van Atlas, Prometeus, Epimeteus en Menoitios. Hy is die een Titaan wat Homeros in die Ilias noem (8.478–81) wat in Tartaros is saam met sy broer Kronos nadat Zeus en die ander Olimpiese gode die Titane verslaan het in die Titanestryd. Hierdie artikel is merendeels vertaal vanaf die Engelse Wikipedia-artikel en:Iapetus (mythology) Theoi Project: Iapetos Hierdie artikel is ’n saadjie. Voel vry om Wikipedia te help deur dit uit te brei.


Adzjarië (Georgies: აჭარა, Ač’ara, [at͡ʃʼara], luister (hulp·inligting)), amptelik die Outonome Republiek Adzjarië (Georgies: აჭარის ავტონომიური რესპუბლიკა, Ač’aris Avt’onomiuri Resp’ublik’a, [at͡ʃʼaris avtʼɔnɔmiuri rɛspʼublikʼa], luister (hulp·inligting)), is 'n outonome republiek binne Georgië. Dit grens aan die Swartsee in die weste en Turkye in die suide. Die hoofstad en grootste stad is Batoemi, Georgië se tweede grootste stad ná die hoofstad Tbilisi. Adzjarië het 'n oppervlakte van 2 900 km² en het in 2014 333 953 inwoners gehad. Adzjarië was tussen 1991 en 2004 'n omstrede gebied, maar het ná suksesvolle onderhandelinge weer by Georgië aangesluit. Die Adjariërs, 'n etniese subgroep van die Georgiese volk, vorm die meerderheid van die bevolking in die streek. Die Adjariërs onderskei hulself van die Georgiërs vanweë hul Islamitiese identiteit. "Ajaria" (in Engels). Encyclopædia Britannica. Geargiveer vanaf die oorspronklike op 15 April 2020. Besoek op 16 September 2019. "Georgia" (in Engels). 1 Januarie 2012. Geargiveer vanaf die oorspronklike op 20 Oktober 2019.


Nigel James Llong (gebore op 11 Februarie 1969 in Ashford, Kent) was 'n Engelse krieketspeler vir Kent. Hy het sy debuut gemaak in 1990 en sy graafskap pet gewen in 1993. Hy was 'n linkshandige kolwer en by-draaibouler. Llong het intussen 'n skeidsregter geword, en het in sy eerste eersteklaswedstryd gestaan in Junie 2000. Hy is onder meer tydens die Krieketwêreldbeker 2007, Krieketwêreldbeker 2015 en Krieketwêreldbeker 2019 as skeidsregter ingespan. Hy het aangekondig om ná die Krieketwêreldbeker 2019 af te tree. "ICC announces match officials for ICC Cricket World Cup 2015" (in Engels). Internasionale Krieketraad. 2 Desember 2014. Geargiveer vanaf die oorspronklike op 4 Maart 2016. Besoek op 12 Februarie 2015. "Match officials for ICC Men's Cricket World Cup 2019 announced". Internasionale Krieketraad (in Engels). 26 April 2019. Geargiveer vanaf die oorspronklike op 26 April 2019. Besoek op 31 Oktober 2019. "Umpire Ian Gould to retire after World Cup". ESPNcricinfo (in Engels). 26 April 2019. Geargiveer vanaf die oorspronklike op 31 Oktober 2019. Besoek op 31 Oktober 2019. Hierdie Krieket-verwante artikel is slegs 'n saadjie.


Campbell (voorheen Grootfontein of Knoffelvallei ) is 'n klein dorp in die Noord-Kaap, Suid-Afrika. Die N8-nasionale pad en die R385-streeksroete kruis in die dorp. Die dorpie het as 'n sendingstasie begin deur die Londense Sendinggenootskap. Die kerk is in 1831 gebou en was die eerste noord van die Oranjerivier. Die naam is later verander na Campbell ter ere van eerwaarde John Campbell, direkteur van die Londense Sendinggenootskap. Die ou sendingkerk is nou 'n nasionale monument. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 "Hoofplek Campbell". Sensus 2011. Inligting oor Campbell (www.northerncape.org.za)


The Dandy Warhols is 'n Amerikaanse musiekgroep wat in Portland, Oregon deur Courtney Taylor-Taylor (stem, kitaar), Zia McCabe (sintetiseerder), Peter Loew (kitaar) en Eric Hedford (tromme), wat in 1998 deur Taylor-Taylor se neef Brent de Boer vervang is, tot stand gebring is. Die groepsnaam is 'n woordspeling op die naam van die Amerikaanse popkunstenaar Andy Warhol. The Dandy Warhols is sterk deur The Velvet Underground, Beach Boys, Simon and Garfunkel, The Beatles, The Shadows en The Rolling Stones beïnvloed en daarbenewens bevat die lirieke van sommige snitte implisiete verwysings na die groep My Bloody Valentine. Voorsanger Courtney Taylor-Taylor beskryf die groep se ontstaan as die gevolg van 'n vriendekring wat musiek nodig gehad het waarby hulle dronk kon word. Dandys Rule, OK? (1995) …The Dandy Warhols Come Down (1997) Thirteen Tales from Urban Bohemia (2000) Welcome to the Monkey House (2003) The Black Album (1996, 2004) Come on Feel the Dandy Warhols (2004) Odditorium or Warlords of Mars (2005) ...Earth to the Dandy Warhols...